[ Kεφάλαιον πρώτον ]\nΆνοιξε η Συνέλεψη κι’ άρχισε της εργασίες της. Όλοι οι Πρέσβες μέσα ο Λάγυνης με τους ανθρώπους της πρεσβείας του, ο Πισκατόρης, ο Πρόκενς της Αούστριας και οι άλλοι με τους οπαδούς τους. ’Ρεθίζουν αυτοί τους πληρεξουσίους και δεν τους αφίνουν ήσυχους· και φεύγοντας από την Συνέλεψη τους έχουν έτοιμον το τραπέζι, το βράδυ, λαμπρό, και σιαμπάνιες κι’ άλλα πιοτά. Είναι αλήθεια, της Ρουσσίας ο πρέσβυς ή άλλος από την ρούσσικη πρεσβεία δεν ζύγωσε εις την Συνέλεψη όσο οπού διαλύθη. Αφού μιλήθηκαν καμπόσα σοβαρά πράματα εις την Συνέλεψη, έλεπες από αυτούς κι’ από τους οπαδούς τους πολλοί φέρναν την Συνέλεψη άνου κάτου. Τότε μιλώ με τον Κριτζώτη, με τον Γρίβα, με τον Ίσκο κι’ άλλους, τους λέγω· «Αδελφοί, αν θέλωμεν να κάμωμεν νόμους στέρεους διά την πατρίδα μας και με ησυχία, πρώτο να ειπούμε του υπουργού του Πολέμου να μην κάμη καμμιά βαθμολογία όσο να τελειώση η Συνέλεψη. Τότε να διοριστή μια επιτροπή να δικιώση τους ανθρώπους, εκείνους οπού τους ανήκει. Τώρα να μείνη, να μην πέσουμε σε διχόνοια και φατριαστούμεν· και δεν θα γένουν κι’ άνθρωποι του Αγώνος· θα βάλη ο καθείς τους κόλακάς του και θα κάμωμεν ό,τι κάμαμεν ως τώρα· και θα διαιρεθούμεν. Πρώτο να κάμωμεν αυτό. Δεύτερον, να σας ειπώ· ο Καλλέργης τον διόρισε η Κυβέρνηση αρχηγόν όλων των στρατεμάτων της πρωτεύουσας. Εμείς να κάμωμεν μίαν φρουρά της Συνελέψεως από την Ρούμελη, από την Πελοπόννησο, από την Σπάρτη, από τα νησιά· να είναι πολίτες και στρατιωτικοί χίλιοι, δυο χιλιάδες, να γένη μια δύναμη εθνική κι’ ανεξάρτητη, να μην ’πηρεάζεται η Συνέλεψη από καμμιά φατρία, ούτε από ντόπιους, ούτε από ξένους. Και μη στοχάζεστε ότι θέλω να μπω αρχηγός· βάλτε όποιον θέλετε. Εγώ είμαι σύνφωνος και τον βοηθάγω και μ’ Αθηναίους, αν θελήση. Όμως αυτό να γένη, ότι είναι πολύ αναγκαίον να είναι δυναμωμένη η Συνέλεψη. Δεν θέλησε κανένας ν’ ακούση τίποτας από αυτά οπού τους είπα. Το ’μαθε ο υπουργός του Πολέμου κ’ έστειλε και με φώναξε και μου είπε αυτά να μη ματά τα ειπώ και ’ρεθίζονται οι πληρεξούσιοι. Άρχισε της βαθμολογίες και δεν άφησε κανέναν παραλυμένον οπού να μην τον βαθμολογήση από τους φίλους του κι’ αυτεινών, οπού τους μιλούσα πατριωτικά. Τότε άρχισαν οι διχόνοιες. Τότες, σαν είδαν οπού τους έλεγα αυτά διά να κάμωμεν πατριωτικά πράματα, καμπόσοι από αυτούς, κι’ ο Καλλεφουρνάς σύνφωνος, ήθελαν να κάμουν ταραχές κι’ αναρχίες εις την πρωτεύουσα. Ο κόσμος όλος μ’ υπολήπτετον, μ’ αγαπούσαν, ότι τους μιλούσα την αλήθεια και ήθελα την ασφάλεια τους και χάλαγα τα σκέδια εκεινών και την κακή τους θέληση. Τότε αυτείνοι, διά να με κατηγορήσουνε εις το κοινό, βάνουν εις τον τύπο ότι ο Μακρυγιάννης πήρε εικοσιπέντε χιλιάδες δραχμές, ο Μακρυγιάννης πήρε ένα κάρρο χρήματα ασημένιες ταμπακέλλες, από τους ξένους. Βλέπω αυτά, μιλώ εις την Συνέλεψη ο ’σαγγελέας να πιάση τον τυπογράφο να ιδούμεν ποιος μο ’δωσε αυτά τα πλούτη. Μίλησαν του ’σαγγελέως – κι’ αυτός σύντροφος αυτεινών. Έβαλαν εις τον τύπο ότ’ ήταν ψέματα όλα. Πήγα εις την Μεγαλειότη του τον Βασιλέα μας. Μου είπε ότι· «Είχες έναν όρκο με υπογραφές; – Είχα, του λέγω. – Να μου τον δώσης να ιδώ τους ανθρώπους. – Τι τους θέλεις να τους ιδής; – Να τους ξέρω, να τους βάλω εις ’πηρεσία. – Δεν τον δίνω τον όρκον. Εκείνοι οπού με μπιστεύτηκαν και μο ’δωσαν την υπογραφή τους ήξεραν ότι δεν θα της δώσω αλλουνού – τότε είμαι άτιμος άνθρωπος». Κ’ έφυγα.\nΑφού οι ξένοι κι’ όλοι οι οπαδοί τους μάθαν οπού οργάνιζα τόσα χρόνια το Κράτος κι’ όρκιζα τους ανθρώπους και τους έδενα με υπογραφές, τους κακοφάνη πολύ – διατί δεν βάργα τα τούμπανα να το μάθουν, να με βάλουν εις την τζελατίνα! Έμεινε μυστικόν και το ανασπάστηκαν όλοι οι Έλληνες και δεν έμεινε καμμιά επαρχία, ότι σε όλες ήταν άνθρωποι ορκισμένοι· κι’ έγεινε με την ευλογίαν του Θεού – και δι’ αυτό πικραίνεται τώρα ο Κωλέτης και η συντροφιά του, ότι δεν ήταν σαν το δικό του σύνταμα, να χυθούν τόσα αίματα και ν’ αφανιστούν οι κάτοικοι. Και βαίνουν τώρα εις τον τύπον ότι αγοράστηκα με κάρρα γιομάτα χρήματα, οπού δεν τα ’χει κι’ ο Βασιλέας τόσα χρήματα· και αν ξέρω παρόμοιον, του Θεού ψυχή να μη δώσω. Να γένω προδότης της πατρίδος μου και θρησκείας μου, οπού αφάνισα το σπίτι μου κι’ άφησα δυστυχισμένα τα παιδιά μου τόσα χρόνια – και θα γένω προδότης τώρα και πουλημένος!\nΑφού δεν μπόρεσαν να μου κάμουν τίποτας μ’ αυτά, σκεδιάζουν να γένη μια οχλαγωγία την νύχτα και να πάγω εγώ να την σβέσω, να με δολοφονήσουν. Μίαν ημέρα έρχεται ένας άνθρωπος εις το σπίτι μου και μου λέγει· «Θέλω κάτι θα σου ειπώ· ορκίσου να μη με προδώσης και χάνομαι». Ορκίστηκα. Μου λέγει· «Είσαι τίμιος άνθρωπος και δεν επιθυμώ να χαθής. Τούτες της ημέρες θα γένη μια οχλαγωγία, θα γένη την νύχτα· και θα πας να την ησυχάσης· και είμαστε πέντε πλερωμένοι να σε δολοφονήσωμεν. Είμαι κ’ ένας εγώ. Ούτε τους ανθρώπους σού προδίνω, ούτε εκείνους οπού μας βάλαν. Τούτον μόνον σου λέγω· αν γένη νύχτα είτε και ημέρα, να μην πας, ότι θα χαθής, και μου κακοφαίνεται». Εγώ το πήρα ως παραμύθι. Σε έξι ημέρες ’νεργούνε του Ράλλη, του πρωτοϋπουργού περί της μεταβολής, και του κάνουν μπλόκο· μαζώχτη όλος ο λαός και του αφάνισαν το σπίτι απόξω πετάγοντας πέτρες την νύχτα. Τότε μου παραγγέλνουν να πάγω να σβέσω το κακό. Δεν πήγα. Μου παράγγειλαν πολλές φορές, δεν πήγα. Λυπήθηκα τον άνθρωπον κι’ έστειλα τον Γιάννη Κώστα, και τον έσωσε. Και τον έχω φίλο ως σήμερα.\nΟι μεγάλοι μας οι πολιτικοί δεν επιθυμούν ποτές την ησυχίαν, κι’ όλο πατριωτισμόν με τα χείλη θυσιάζουν. Θέλουν εις την Συνέλεψη να κομματιάσουνε το Έθνος. Το ’καμαν αυτόχτονας κι’ ετερόχτονας. Και μια διχόνοια, οπού τηράγει ο ένας χριστιανός τον άλλον, οι μέσα με τους έξω, ως Τούρκους όταν τους πολεμούσαμεν. Αυτά ήταν έργα του κυρίου Κωλέτη και των αλλουνών – συνοημένοι και με τον Παλαμήδη και μ’ άλλους. Ήταν αυτά σκέδια των ξένων διά να μας λευτερώσουνε, και καταξοχή των ευεργέτων μας Άγγλων· είχαν τόσα στρατέματα εις τους Κορφούς έτοιμα και γύρευαν όλο τοιούτες διαίρεσες, να πιαστούμεν αναμεταξύ μας, να ’ρθουν να μας λευτερώσουν με τα στρατέματά τους κι’ εμάς και τον Βασιλέα. Κι’ άλλα λένε εκεινού, άλλα εμάς· και με την παραμικρή τρέλλα αναμεταξύ τους να κάμουν απόβαση. Ενήργησαν πρώτα με το κεφάλαιον της θρησκείας – εκόπηκαν όλοι οι οπαδοί των ξένων· του κάκου κοπιάσαν. Ύστερα από μεγάλες συζήτησες λέγει ο Μεταξάς να το βάλωμεν εις την ψηφοφορία. Τότε οι ευλογημένοι πληρεξούσιοι είπαν πανψηφεί. Και φαρμακώθηκαν όλοι. Ο Καλλέργης, οπού ήταν αρχηγός εις τα πάντα με την συντρομή των Πρέσβεων – πήρε και καμμιά ογδοηνταριά χιλιάδες δραχμές από την Κυβέρνηση – γύρισε με τους ξένους κι’ αστόχησε την Τρίτη Σεπτεβρίου. Γύρισε αυτός κι’ ο Λόντος κι’ άλλοι. Συχνές συναστροφές και τραπέζια. Θέλουν να τον βάλουν και φρούραρχον της Συνέλεψης – και διά να ’πιτύχουν αυτό αφανίστηκαν εις τα τραπέζια οι Πρέσβες κάνοντας των πληρεξουσίων. Μίαν ημέρα ο φίλος του Καλλέργη και των Πρέσβεων ο Πετζάλης, πληρεξούσιος από την Χαλκίδα, σύντροφος του Κριτζώτη, κάνει έναν λόγον εις το βήμα και προτείνει ότι όποια συζήτηση είναι εις την Συνέλεψη διά τα πράματα τα γενικά να είναι φανερή η ψηφοφορία· εις τα προσωπικά ζητήματα να είναι μυστική. Παραδεχτήκαμεν όλοι την πρότασή του. Την άλλη ημέρα πάλε κάνει έναν λόγον κι’ εγκωμιάζει τον Καλλέργη διά της αρετές του και της ’πηρεσίες του προς την πατρίδα, και δι’ αυτά όλα να τον διορίσουνε φρούραρχον της Συνελέψεως. Παραδέχτη κι’ έγινε. Ο Γρίβας, ο Κριτζώτης και οι άλλοι στρατιωτικοί κολακεύονταν από τον Καλλέργη και ήταν αναντίοι εμένα. Και διά ’κείνο δεν δέχτη κανένας από αυτούς όσα τους μίλησα διά να κάμωμεν φρουρά εθνική απ’ ούλο το κράτος. Κι’ αυτό έμαθε η Κυβέρνηση κ’ έπεσα εις την οργή της.\nΟ γέρο Πανούτζος Νοταράς, αξιοσέβαστος άνθρωπος, ήταν Πρόεδρος της Συνελέψεως· και πάντοτες εις της Συνέλεψες ήταν πρόεδρος. Τότε ήταν νεώτερος κ’ έκανε αυτά τα χρέη· τώρα τον φορτώθηκαν τα γερατειά και δεν μπορεί. Ζητούνε αυτείνη την θέση πολλοί και πολιτικοί και στρατιωτικοί – κι’ ο Γρίβας κι’ ο Κριτζώτης· και θέλουν και την συντρομή του Καλλέργη, ότι κι’ αυτείνοι βόηθησαν κ’ έγινε φρούραρχος. Την θέλει την θέσιν του προέδρου ο Κωλέτης, ο Μαυροκορδάτος, ο Λόντος, ο Μεταξάς, ο Παλαμήδης κι’ άλλοι πολλοί τοιούτοι. Εγώ, όταν πρωτοσυνάχτηκαν οι πληρεξούσιοι εδώ, ήταν και πολλοί από ’κείνους οπού ’χα εις τον όρκον· αυτεινούς κι’ άλλους οπού τους είχα ’μπιστοσύνη, τους σύναζα και τρώγαμεν εις το σπίτι μου· και τους μιλούσα πατριωτικά και φρόνιμα – «τώρα είναι εις το χέρι των αγαθών πατριώτων, να ’μαστε σύνφωνοι, να κάμωμεν πατριωτικά πράματα». Έφκειασα κ’ έναν νέον όρκον και τον υπόγραψαν καμμιά εικοσιπενταριά· και ήμαστε σύνφωνοι. Τότε διά τον πρόεδρον όσοι είχαν αυτείνη την επιθυμίαν ήρθαν εις το σπίτι μου να τους συντρέξω. Στοχάστηκα, να βγάλωμεν τον Πρόεδρο τον γέρο Νοταρά κι’ ατιμία κι’ άδικον· να μείνη, δεν αξίζει. Να μπη ένας, θα φέρωμεν διχόνοιες – να μπούνε τέσσεροι αντιπρόεδροι και οι καλύτεροι· κι’ έχοντας αυτείνοι την φιλία των ξένων, να μη γένωνται αντενέργειες από αυτούς και διγαίρεσες αναμεταξύ μας. Έκρινα εύλογον να μπη ο Μεταξάς, ο Μαυροκορδάτος, ο Λόντος κι’ ο Κωλέτης, δυο Σεπτεβριανοί και οι άλλοι δυο· και να μείνη κι’ ο Πανούτζος εις την θέση του. Μίλησα με καμπόσους από τους φίλους μου, τους άρεσε αυτό. Σηκώθηκα την αυγή πήγα εις τον Πρωτοϋπουργό Μεταξά· τους ηύρα αυτούς όλους καταλυπημένους, ότι έμαθαν αυτεινής της θέσης βήκαν πολλοί μουστερήδες και δεν θα ’πιτύχη κανένας από τους δικούς τους. Τους είπα την γνώμη μου να γένουν οι τέσσεροι και να μείνη κι’ ο Πανούτζος. Κι’ αν το δέχωνται, να μου δώσουνε και τον λόγον της τιμής τους ότι θα ενωθούν και οι τέσσεροι και θα τηράνε τα συνφέροντα της πατρίδος μας κι’ όχι τα ξένα. «Αυτό γένεται, μου είπαν· όμως δεν θα ’πιτύχωμεν, ότι διαίρεσαν τους πληρεξουσίους ο Κριτζώτης κι’ ο Γρίβας και οι άλλοι. – Εγώ το παίρνω απάνου μου, τους είπα, και θα μιλήσω φανερά και θα προτείνω τα ’νόματά σας· κ’ εσείς εις την Συνέλεψη, αφού μιλήσω εγώ πρώτα, να υποσκεθήτε ότ’ είστε κ’ οι τέσσεροι μονοιασμένοι». Μείναμεν σύνφωνοι εις αυτό, και σηκωθήκαμεν και πήγαμεν εις την Συνέλεψη. Ζήτησα ο πρώτος τον λόγον από τον Πρόεδρο και λέγω· «Συναδελφοί κύριοι πληρεξούσιοι! Ο αξιοσέβαστος Πρόεδρος πάντοτες ’στον καιρό της επανάστασής μας διά της αρετές του ετιμήθη από την πατρίδα μ’ αυτείνη την θέση του Προέδρου· αλλά τότε ήταν νεώτερος και υπόφερνε τους κόπους· τώρα είναι πολύ γέρων και η θέση αυτείνη θέλει εργασία. Διά τούτο προτείνω να μείνη εις την θέση του, αλλά να γένουν και τέσσεροι αντιπροέδροι. Κρίνω εύλογον – λέγω την γνώμη μου – να μπουν οι κύριοι Μαυροκορδάτος, ο Κωλέτης, ο Μεταξάς και ο Λόντος». Τότε σηκώνεται ο Πετζάλης και μ’ αντιπολεμεί· ότ’ είχε νιτερέσιον με τους άλλους και ’νεργούσαν μυστική την ψηφοφορία. Και είπε ότι αυτά είναι πρόσωπα κι’ αποφασίστη να είναι μυστική η ψηφοφορία. Τότε πήρα τον λόγο πίσου και του αντιμίλησα. Είπα· «Ο κύριος Πετζάλης το έκαμε· «δάσκαλε οπού δίδαχες και νόμον δεν εβάσταγες». Μόνος του έκαμε τον νόμον και μόνος του τον πάτησε. Εχτές με την πρόταση διά τον διορισμό του κυρίου Καλλέργη φρουράρχου της Συνελέψεως, όνομα προσώπου ήταν κι’ εκείνο καθώς ετούτα. Θα τον χτυπούσα εχτές, όμως να μην ειπήτε ότ’ είμαι αντίζηλος του κυρίου Καλλέργη σιώπησα. Έχει ένα προτέρημα ο Κύριος Πετζάλης, ότι είναι διπρόσωπος. Όποτε είναι πατριωτικά ζητήματα βγαίνει έξω και πίνει το τζιγάρο του· κι’ όταν είναι φατριαστικά και συνφέροντά του έρχεται και κάνει νόμους – και τους χαλάγει μόνος του, αλλά θέλει να τους φυλάξουν οι άλλοι». Τότε μίλησαν ο Μεταξάς, Μαυροκορδάτος, Κωλέτης και Λόντος πολλά διά την ένωσή τους χάριν της πατρίδος. Πήραμεν την πολυψηφία· και διορίστηκαν και οι τέσσεροι· κι’ ο Πανούτζος έμεινε εις την θέση του. Οχτώ ημέρες κάμαν μονοιασμένοι, και ύστερα πήρε καθείς τον δρόμο του και την φατρία του· και κατακομματιάστηκαν. Μαθαίνοντας αυτό λυπήθηκα πολύ. Διά να τους ενώσω πίσου κάνω ένα τραπέζι και τους παίρνω όλους και τους πληρεξούσιους οπού ήταν μαζί μου. Φάγαμεν· εις το τραπέζι απάνου με ήθελε ο καθένας με το μέρος του. Και τους άφησα όλους· και τους έπιασα οχτρούς. Και ηύρα τον διάβολό μου.\nΟ Παλαμήδης, ο Κριτζώτης, ο Γρίβας, Πετζάλης κι’ άλλοι προκομμένοι τράβαγαν ένα κόμμα· ήθελαν να γένη μια Βουλή, όχι Γερουσία. Κι’ αυτό δεν το ’καναν με ’λικρίνεια, αλλά να γένη αναρχία. Είχαν και με το μέρος τους ως τριάντα ψήφους απάνου κάτου. Πήγα μίαν ημέρα εις τον Βασιλέα, με ρώτησε τι γνώμη είμαι διά της Βουλές. Του είπα μια να γένη, ότ’ είναι φτωχό το έθνος και δεν υποφέρνει έξοδα. Μου είπε τα αίτια οπού δεν μπορούμεν να κάμωμεν με μία. Είχα ρωτήση και γνωστικούς κι’ αδιάφορους ανθρώπους και μου είπαν κι’ αυτείνοι τα ίδια. Εμείς οι δυστυχισμένοι δεν τα γνωρίζομεν αυτά. Τότε λέγω του Βασιλέα αν γένουν δυο, παραπάνου από δεκαπέντε γερουσιασταί να μην γένουν. Η Μεγαλειότης του έμεινε ως τους εικοσιέναν το πολύ. Ηύρα κι’ άλλους αδιάφορους, μίλησα δι’ αυτό, μου είπαν είναι καλό. Έκαμα μίαν έκθεσιν, την έβαλα εις τον τύπο και είπα την γνώμην μου. Έμεινε διά το παρόν αυτό, ότ’ ήταν άλλα ζητήματα.\nΑφού Παλαμήδης, Κριτζώτης, Γρίβας, Καλλεφουρνάς και οι άλλοι είχαν λίγους συντρόφους κ’ εγώ γγίχτηκα και με τους άλλους, μόνον με το Μεταξά μιλούσα και ήμαστε σύνφωνοι. Τότε μιλώ και με τον Κριτζώτη κι’ άλλους να πηγαίνωμεν σύνφωνοι όλοι πατριωτικώς και να μπορέσουμεν να λάβωμεν την πολυψηφία να τράμεν τα συνφέροντα της πατρίδος. Μείναμεν σύνφωνοι εις αυτό. Ήταν ένα ζήτημα μια ημέρα, μίλησα. Εκεί πήραμεν εκατόν ογδοήντα ψήφους· πήραμεν την πολυψηφία. Ακολουθήσαμεν αυτό καμπόσες ημέρες, και πάλε αυτείνοι το χάλασαν. Τραβήχτηκα κι’ από αυτούς.\nΑφού ο Καλλέργης έλαβε την φρουραρχίαν της Συνέλεψης και οι Αντιπρόεδροι έφυγαν από τον δρόμο τους, καταξοχή Μαυροκορδάτος, Λόντος και Κωλέτης – ήταν παιδιά των ξένων και πολύ κολάκευαν και τον Βασιλέα – παράλυσαν την Συνέλεψη. Μπαίναν άνθρωποι από το ακροατήριον, οδηγούσαν τους πληρεξούσιους και τους κατακομμάτιαζαν. Αφού τους ανακάτωναν αυτείνοι, μπήκαν και οι αξιωματικοί του Καλλέργη κι’ αρχίσανε να βρίζουν τους πληρεξούσιους και να τους κάνουν φοβερισμούς πολλούς. Κάτι θέλησε να κρίνη ο Κριτζώτης κι’ ο Γρίβας κι’ άλλοι, ρίχτη απάνου τους ο φίλος τους ο Καλλέργης κι’ άλλοι αξιωματικοί. Πήγα εκεί, τρόμαξα να τους ξεχωρίσω· όμως πολύ αναμμένοι ο Καλλέργης και οι συντρόφοι του οι αξιωματικοί. Άλλη φορά διάλυσε ο Πρόεδρος την Συνέλεψη και φύγαμεν όλοι αγαναχτισμένοι. Την άλλη ημέρα θα ’χαμεν καυγά. Ελέπετε ένα θόρυβο – ανακατώθηκαν όλοι οι κάτοικοι, άλλοι υπέρ κι’ άλλοι κατά. Το βράδυ έπεσα να κοιμηθώ, περνώντας τα μεσάνυχτα, όσο να φύγουν οι άνθρωποι από το σπίτι μου· κάνα δυο ώρες να φέξη, εκεί οπού κοιμώμουν, ακούω να μου λένε· «Σήκου, τι κοιμάσαι; Ότι δεν είστε καλά· κιντυνεύετε!» Ξύπνησα. Είπα η υποψία μού δίνει αυτές της παραλογίες. Ματακοιμήθηκα· πάλε το ίδιον. Πάλε κοιμήθηκα. ’Στο τρίτο μού δίνει έναν χτύπον, έτζι μου ’ρθε, μου λέγει· «Σήκου!» Τότε σηκώθηκα, φώναξα τα παιδιά, τους στρατιώτες οπού ’χα, τους λέγω· «Εσύ κ’ εσύ να πάτε να ειπήτε των ’πιτρόπων των εκκλησιών να ειπούνε των πολιτών καθείς εις την ενορία του να μην πάνε κανένας εις τα χτήματά τους ή ’σ άλλη τους δουλειά· να κάτζουν εις τα σπίτια τους με τ’ άρματά τους όλοι – να μη βγη κανένας έξω μ’ όπλα όσο να σας μιλήσω εγώ τι να κάμετε». Στέλνω άλλους εις τους πρωτοσιναφιτζήδες να μιλήση καθένας εις το σινάφι του να μην ανοίξουν τ’ αργαστήρια, μόνον της πόρτες· να ’χουν τ’ άρματά τους. Στέλνω άλλους εις τον Γρίβα και ’σ άλλους να συναχτούν ξημερώνοντας εις του Κριτζώτη το κονάκι όσο να πάγω κ’ εγώ. Πήγαν οι άνθρωποι παντού και μίλησαν· κι’ ακολούθησαν ό,τι τους παράγγειλα.\nΤην αυγή πήγα ’στου Κριτζώτη· συνάχτηκαν όλοι. Άρχισε ο Γρίβας με τον Κριτζώτη να μου μιλούν αναντίον του Καλλέργη κι’ αξιωματικών του. Τότε τους λέγω· «Τι σας είπα εγώ διά να μην πάθωμεν αυτά; Σας είπα να κάμωμεν την φρουρά την εθνική και να βάλετε όποιον θέλετε από σας αρχηγόν. Εσείς υποπτευτήκετε να μην μπω εγώ, το είπετε του Λόντου και Καλλέργη και των αλλουνών και με πήραν ’στην οργή τους. Και γέλασαν κ’ εσάς κ’ έκαμαν τον Καλλέργη παντοδύναμον· το ’δωσαν και του δίνουν τόσα χρήματα καθεμερινώς – κάνει τώρα ό,τι θέλει. –Μου λένε, εμείς σε πήραμεν εις τον λαιμό μας. – Εμένα πήρετε εις τον λαιμό σας; Πήρετε την πατρίδα γενικώς και του λόγου σας· και πού θα καταντήσουμεν ο Θεός το ξέρει». Τότε τους είπα το σκέδιο οπού έκαμα· και παράγγειλα και του Γιάννη Κώστα κι’ άλλων αξιωματικών να συνάξουν όσους στρατιώτες είναι εις την πρωτεύουσα και φερμένοι από τ’ άλλο το κράτος, να ’χουν τα σπαθιά τους και της πιστιόλες τους κρυμμένες, και να μαζωχτούν εις την Συνέλεψη οπού είναι η βάρδια και καμμιά ’κοσαριά να πιάσουν άξαφνα τα σπίτια του Καρατάσιου, του Κολοκοτρώνη, του Μεταξά, του Λόντου, όσα σπίτια είναι κοντά εις την Συνέλεψη. Και να είναι μυστικό αυτό, από ’νας δυο αξιωματικοί να το ξέρουν – ο καθένας το σπίτι οπού θα πιάση. Τους είπα και στέκονταν όλοι καθένας εις το μέρος του. Είπα όλα αυτά αυτεινών και να πάρουν και οι άνθρωποί τους ολουνών τα σπαθιά τους και πιστιόλες τους και να είναι όλοι απόξω· κι’ όταν μπούμεν εις την Συνέλεψη και δώση αιτία ο Καλλέργης με τους συντρόφους του, άξαφνα οι δικοί μας να ριχτούνε εις την βάρδια να τους πάρουν τα όπλα τους και τότε να πιάση κι’ ο καθείς τα διορισμένα σπίτια· τους άρεσε το σκέδιόν μου. Τους είπα να πάμε όλοι εις το Μεταξά και να φωνάξη τον Μαυροκορδάτο, τον Κωλέτη, τον Λόντο, τον Καλλέργη κι’ από καμμιά δεκαριά πληρεξούσιους Ρούμελης, Πελοπόννησος και νησιών και να μιλήσουμε μ’ αυτούς· κι’ αν δεν συναγροικηθούμεν, ο Θεός ας τους το πλερώση. Μείναν σύνφωνοι και εις αυτό. «Ποιος θα κρίνη, τους είπα, αυτά; – να φαίνεται ότ’ έχομεν γνώση, να μη μας παίρνουν διά ζώα». Μου είπαν εγώ να κρίνω. Σηκωθήκαμε όλοι πήγαμε ’στο Μεταξά. Του είπα κ’ έστειλε και σύναξε όλους αυτούς. «Αδελφοί, τους είπα, εμείς συναχτήκαμεν να κάμωμεν ελεύτερη Συνέλεψη και φρόνιμη και πατριωτική, όχι φατριαστική και με ξένες θέλησες. Αν εις το εξής εσείς οι Αντιπρόεδροι βάλετε την Συνέλεψη σε τάξη, και οι ακροαταί να μην μπαίνη κανένας μέσα κι’ ο κύριος Καλλέργης να βγάλη όλους εκείνους τους αξιωματικούς, οπού διατίμησαν τους αντιπροσώπους της πατρίδος και βήκαν από τα χρέη τους τα στρατιωτικά, και να μη ματακολουθήσουν παρόμοια και διατιμιώμαστε από τους ξένους ανθρώπους, οπού ’ναι τόσοι ακροαταί, κι’ απ’ ούλους τους φρόνιμους – και διατιμιώμαστε κι’ εμείς και η πατρίδα μας θα ζημιωθή. Κι’ αν δεν γένουν αυτά, εμείς τραβιώμαστε, και ο αίτιος του κακού ας δώση λόγον εις τον Θεόν κι’ ο αθώος ας προσκαλεστή την βοήθεια του να μπη το δίκιον εις τον τόπο του. Και να δειχτούμεν με γενναιότητα αναμεταξύ μας». Αποκρίνεται ο γενναίος Καλλέργης, ο Σεπτεβριανός, ο σύντροφός μου ο ορκισμένος, και μου λέγει· «Έμαθα ότι όπλισες ανθρώπους και μέρασες και πολεμοφόδια, και θα πάρωμεν μέτρα εις αυτό». Του λέγει ο Γρίβας· «Είναι ψέματα» αυτά και συκοφαντίες αναντίον του Μακρυγιάννη». Του λέγω εγώ· «Είναι αληθινά αυτά οπού μου είπες, κι’ ο Γρίβας δεν σου λέγει την αλήθεια. – Διατί τα ’καμες; μου λέγει. – Τα ’καμα ότι είδα το φέρσιμο το δικό σου και των συντρόφωνέ σου εις την Συνέλεψη και κατάλαβα την θέλησή σας. Την Αθήνα δεν την καίτε και ν’ αλιμουργιαχτή δεν αφίνω εγώ. Ότ’ ήρθα νέος εδώ, εις τα 1822, και είμαι γέροντας τώρα. Και ήμουν μόνος μου όταν ήρθα, και τώρα έχω σπίτια και φαμελιά. Κι’ όλους τους Αθηναίους τους θεωρώ καλύτερα από τα παιδιά μου κι’ από το σπίτι μου· ότι μ’ είχαν αρχηγόν τους εις τον αγώνα της πατρίδος και σκοτωνόμαστε μαζί και πληγωνόμαστε. Αυτό σου είναι γνωστό· το είδες εις Περαία, οπού πλέγαμε εις το νερό και εις τους πάγους μ’ αυτούς. Μέσα τον κάμπο φκειάναμεν ταμπούρια και κολυμπούγαμεν νύχτα και ημέρα ανάμεσα των Τούρκων τα πόστα. Κ’ εσείς οι άλλοι ήσαστε εις τα ψηλώματα. Φαίνονται ως την σήμερον πού είναι τα πόστα μας. Κι’ από αυτά μείναμεν οι μισοί κι’ όσοι μείναμεν όλοι σάπιοι. Δι’ αυτό κι’ ότι και τώρα μ’ έχουν οι Αθηναίγοι πρόεδρο του Συβουλίου και μ’ έκαμαν και τώρα πάλε αρχηγόν τους και πληρεξούσιόν τους, θα φυλάξω αυτούς πρώτα και τα σπίτια τους και γενικώς την πατρίδα μου, όταν βλέπω ’διοτέλεια. Κι’ αν κάμετε όσα μιλήσαμεν· οι Αντιπρόεδροι να βάλουν την τάξη εις την Συνέλεψη κ’ εσύ να βγάλης τους αξιωματικούς προς ’κανοποίησιν των πληρεξουσίων, είμαστε φίλοι κι’ αδελφοί όπως πρώτα· ειδέ κάμετε ό,τι μπορήτε εσείς, κ’ εμείς είμαστε έτοιμοι να κάμωμεν ό,τι μπορέσωμεν». Τότε μίλησαν κ’ οι άλλοι. Και υποσκέθηκαν αυτά. Και τα ’νέργησαν. Και ήταν η καλή αρμονία αναμεταξύ μας. Και ξαναενώσαμεν την φιλία μας.\nΕίδαν οι ξένοι και οι φίλοι τους ότι απέτυχαν κι’ από αυτό, ότι τους πείραξε πολύ το σαράντα άρθρο διά την θρησκείαν και η βάφτιση του διαδόχου – νιτερέσια μέραζαν ένας του αλλουνού. Εγώ απόταν έγινε η μεταβολή με προσκαλούσαν οι Πρέσβες να φάμεν και να μιλήσωμεν – ούτε ματαπάτησα ως την σήμερον, ούτε θέλω πατήση μ’ όλον οπού τους είχα φίλους και τους έκαμα τόσες φορές τραπέζια. Αν θέλουν αυτείνοι να ’χουν το δικό τους σπίτι, θέλομεν κ’ εμείς να φκειάσωμεν το δικό μας. Τώρα ο Μαυροκορδάτος, ο Κωλέτης, ο Λόντος, ο Καλλέργης και οι συντροφιές τους ενώθηκαν με τους Άγγλους, με τους Γάλλους και τους άλλους κι’ ως δυσαρεστημένοι από αυτείνη την μεταβολή ταμπουρώνονται αναμεταξύ τους και τάζουν και του Βασιλέα λαγούς με πετραχήλια – κι’ ανάθεμα και του θέλη κανένας το καλόν του. Ούτε οι ξένοι του θέλουν το καλό, ούτε οι συντρόφοι τους, αλλά του λένε λόγια της όρεξής του κι’ ελπίζει οπού τους έχει φίλους. Και τον ασκουντούνε ολημέρα εις τον γκρεμνόν. Και κακοσυσταίνουν τους Σεπτεβριανούς, όσοι μείναν και δεν πήγαν εις την βούλλα τους· αυτούς όλους τους κακοσυσταίνουν εις τον Βασιλέα κι’ αυλικούς και τους κάνουν ύποπτους και περισσότερον τον Μεταξά – τον γύμνωσαν κι’ από τους φίλους του πολιτικούς και στρατιωτικούς. Ότι κι’ αυτός από τα δυο του ποδάρια το ’να τ’ άφησε εις την Τρίτη Σεπτεβρίου και το άλλο εις τον Βασιλέα κι’ αδρασκελάγει – ούτε εις την Τρίτη Σεπτεβρίου σώνει με τα σωστά του, ούτε εις τον Βασιλέα. Όταν τραβάγη το ’να του ποδάρι να πάγη εις το ένα μέρος, τ’ άλλο ανεμένει εις τ’ άλλο μέρος· κ’ έτζι πουθενά δεν πηγαίνει να δώση τον λόγον της πίστεως, τι πιστεύει αληθινά. Κανένα μέρος από τα δυο δεν ξέρει ως την σήμερον πού τρέχει. Ο Θεός γνωρίζει των ανθρώπων της καρδιές· και οι άνθρωποι – γνωρίζει ένας του άλλου τα χείλη κι’ όχι την καρδιά. Όποιος βρίσκει κάνα ηύρεμα και δεν ξέρει τι αξίζει – όποιος τ’ αγοράση αυτό ξέρει την τιμήν του. Δι’ αυτείνη την μεταβολή είκοσι πέντε δραχμές ξόδιασε ο κύριος Μεταξάς. Είχα να στείλω έναν άνθρωπο να πάγη οπού ’ταν ανάγκη και το ’ταξα τρακόσες δραχμές και μο ’λειπαν πενήντα· και μο ’δωσε αυτός της είκοσι πέντε. Αυτείνη την θυσία έκαμεν· και του δώσαμεν έτοιμες και τιμές και δόξες και της μουτζώνει· και της αφίνει και παίρνει άλλον δρόμον. Και κιντυνεύομεν κ’ εμείς οι άλλοι Σεπτεβριανοί από τον χαραχτήρα αυτεινού.\nΜίαν ημέρα πήγα εις τον Κωλέτη να τον ιδώ, ότι ήρθε εις το σπίτι μου και δεν είχα πάγη. Εκεί ήταν πολλοί φίλοι του· κι’ ο Κουντουργιώτης. Μιλήσαμεν πολλά. Μου είπε ο κύριος Κωλέτης να ενωθούμεν. Του είπα· «Πολλές φορές αυτό το κάμαμεν και δεν τελεσφόρησε. Ξέρω την καρδιά σου διατί θέλεις την ένωσή μας. Τα είπαμεν πολλές φορές. Εγώ θέλω του σπιτιού μας τα κεραμίδια να σάσουμεν, να μην τρέχουν και πέση το σπίτι μας και μας πλακώση. Τα ξένα τα σπίτια τα ’χουν καλά σκεπασμένα οι νοικοκυραίοι τους και δεν παίρνει ο αγέρας τα κεραμίδια τους όσο σφοδρός και να είναι. Του δικού μας του σπιτιού τα κεραμίδια λίγος άνεμος να φυσήξη δεν αφίνει κανένα. Και έχει και κάτι μαστόρους – παίρνουν τα κεραμίδια και σκεπάζουν τα ξένα σπίτια». Ζύγωσε η ώρα να πάμεν εις την Συνέλεψη και μείναμεν σύνφωνοι να κολλήσωμεν εις το δωμάτιον, διαλώντας η Συνέλεψη, να μιλήσωμεν ο Κωλέτης, ο Κουντουργιώτης κι’ εγώ. Εις την Συνέλεψη πήγαν οι ομιλίες τους αυτεινών με τον Μεταξά πολύ ξεμακρυσμένες. Διαλύθη η Συνέλεψη· μου είπαν να πάγω απάνου. Τους είπα· «Σύρτε κ’ έρχομαι». Πήγαν αυτείνοι απάνου. Πήρα εγώ τον Μεταξά και πήγαμεν. Ηύραμεν απάνου και τους Πρέσβες, τον Λάγυνς, τον Πισκατόρη και Πρόκενς. Σα μ’ είδαν με τον Μεταξά δεν μο ’πιασαν ομιλίαν. Αρχινούνε όλοι αυτείνοι – ήρθε κι’ ο Μαυροκορδάτος· την γλώσσα δεν την καταλάβαινα. Βλέπω τον καϊμένον τον Μεταξά εις της ομιλίες του λυπημένον πολύ και θύμωνε. Μετά πολύ του λέγω· «Τι τρέχει; – Δεν τους αρέσουν καμπόσα πράματα. Δεν είναι της αρεσιάς τους και θα παρατηθώ, δεν υποφέρνω πλέον». Και τραβήχτη από ’μέναν και πήγε κ’ έπιασαν οπίσου την φιλονικίαν. Ύστερα τραβγιώνται και πάνε οι μισοί ’στην άλλη κάμαρη με τους Πρέσβες κ’ οι μισοί μείναν εκεί και φιλονικούσαν. Τους λέγω αυτεινών· «Ετούτο το Σύνταμα οπού αποχτήσαμεν δεν είναι ανθρώπινον έργον, είναι του Θεού, οπού αποφάσισε να λευτερώση αυτό το δυστυχισμένον έθνος από της αδικίες των εγωιστών. Εγώ έχω να σας ειπώ ότι πρέπει να κάμωμεν την Συνέλεψή μας ελεύτερη – εκείνο οπού είναι συνφέρον εις την πατρίδα μας. Και ξένες γνώμες πλέον δεν θ’ ακούσωμεν ότι δεν θα ξαναπέσωμεν εις τον χαμόν. Κι’ αν φαντάζεστε οπού ’στε δυνατοί εσείς οι μεγάλοι πολιτικοί κ’ εμείς αδύνατοι, θα κάμωμεν το χρέος μας κ’ εμείς οι αδύνατοι· κι’ αν χαθούμεν, ας χαθούμεν. Ότι μας έφαγαν πλέον οι ξένοι ως γλάροι. Και καλύτερα βάλτε την θέλησή σας εις ενέργεια μίαν ώρα αρχύτερα να μπούμεν σε καλόν δρόμον». Και σηκώθηκα κι’ έφυγα. Πήγα εις το σπίτι του Μεταξά κ’ έκατζα και τον περίμενα. Ήρθε αυτός θυμωμένος. Σε ολίγες ημέρες απαρατήθη· δεν μπόρεσε ν’ ανθέξη εις της αντενέργειες των αλλουνών.\nΤο Σύνταμα εις την Συνέλεψη προβόδεψε σε όλα όσα ήταν αναγκαία. Τότε οι καλοθεληταί του Βασιλέως τυπώνουν εις το κεφάλι του να κάμη προσταφαίρεσες εις το Σύνταμα· και του κάνουν και νέον σκέδιον. Του Βασιλέα του πουλούσαν δούλεψη οι ξένοι κι’ αυτείνη η συντροφιά. Όξω εις το Κράτος διαδόθηκε ότι ο Βασιλέας θα χαλάση το Σύνταμα – οπού δεν θα ’μενε ποδάρι ούτε από τον Βασιλέα, ούτε από αυτεινούς τους ανθρώπους. Κι’ εμείς χαμπέρι δεν είχαμεν! Εγώ πρώτος, μα τ’ όνομα του Θεού, δεν είχα μάθη τίποτας από ’δω. Από της επαρχίες μο ’γραφαν ότι· «Αυτού κάτι θα γένη κ’ εσύ δεν μας γράφεις· κι’ αν είναι ανάγκη, να ’ρθωμεν με δύναμη». Εγώ τους έλεγα δεν είναι τίποτας. Κι’ από το μέρος αυτεινών κουβαλιώνταν εις την πρωτεύουσα· και τους έλεγαν οι επίβουλοι· «Μην ειπήτε του Μακρυγιάννη τίποτας, ότι τον αγόρασε ο Βασιλέας και πήρε τόσα χρήματα». Αφού έβαλα περιέργεια έμαθα αυτό, την προσταφαίρεση του Συντάματος και το νέον σκέδιον. Τότε σηκώνομαι και πάγω εις τον Βασιλέα. Του λέγω· « Τ’ είναι αυτό οπού κάνεις, Βασιλέα; Πώς απατήθης; Μία τρίχα να πειραχτή κιντυνεύεις και η Μεγαλειότη σου και το Κράτος κι’ όλοι. Αυτά είναι σκέδια φατριαστικά διά να σε βάλουν εις αυτό το παιγνίδι, να σ’ εκθέσουν. Να το τραβήσης πίσου, του λέγω, και να παρατηθής από αυτείνη την ιδέα. – Δεν μπορώ, μου λέγει, έγινε τώρα· δεν μπορώ να κάμω αλλοιώς». Πάσκισα πολύ, δεν στάθη τρόπος. Αφού είδα ότι επιμένει εις την γνώμη του, του λέγω· «Σαν θα κάμης προσταφαίρεση εις το Σύνταμα, εγώ δεν είμαι με την Μεγαλειότη σου. Ότι μ’ αυτείνη την προσταφαίρεση όσοι άνθρωποι είναι της μεταβολής είναι σε ριζικόν. Είμαι ένας κ’ εγώ από αυτούς. Σου έδωσα τον λόγον της τιμής μου, όταν παρουσιάστηκα και σου μίλησα πώς έγινε αυτείνη η μεταβολή· και σου είπα αυτό οπού υπόγραψες να το βαστάξης κ’ εγώ κι’ όλοι οι τίμιοι υπηκόοι σου πεθαίνομεν εις την πόρτα του παλατιού σου διά το νύχι της Μεγαλειότης σου. Ήταν κι’ ο Γαρδικιώτης παρών τότε οπού σου είπα αυτά. Τώρα δεν είμαι μαζί σου· και σου το λέγω πρωτύτερα να μην λες ότι σ’ απάτησα και να με λες άτιμον κι’ άπιστον». Μου λέγει η Μεγαλειότης του· «Είσαι ορκισμένος στρατιωτικός και δεν μπορείς να είσαι αναντίος μου. – Είμαι ως στρατιώτης ορκισμένος, όμως είμαι κ’ Έλληνας και θέλω να ζήσωμεν εγώ και οι πατριώτες μου με νόμους· και δεν σε απατώ. Η γνώμη μου είναι αυτείνη και να δώσουνε λόγο εις τον Θεόν εκείνοι οπού σε συβούλεψαν να κάμης αυτό – εχάθη και η πατρίδα και η Μεγαλειότη σου!» Τότε αναστέναξε μεγάλως και είπε· «Με πήραν εις τον λαιμό τους!» Εγώ τον λυπήθηκα πολύ, του είπα· «Βασιλέα μου, έχεις καιρό να το χαλάσης αυτό (και δάκρυσαν τα μάτια μου). Μη μας κιντυνεύεις και κιντυνέψης κ’ εσύ». Δεν στάθη τρόπος. Μου είπε να είμαι πιστός της Μεγαλειότης του. Του είπα και πάλε· «Δεν μπορώ να σε γελάσω, δεν είμαι». Κ’ έφυγα.\nΉρθα εις το σπίτι μου και φωνάζω καμπόσους πληρεξούσιους από ’κείνους οπού ’χα ορκισμένους διά να είμαστε σύνφωνοι διά τα συνφέροντα της πατρίδος και θρησκείας μας. Τους λέγω· «Αύριο την αυγήν να συναχτήτε όλοι εδώ εις την σάλλα μου και θα φέρω έναν να του μιλήσω· κι’ όταν φωνάξω εγώ «φέρτε καφφέ», εσείς θα ξέρετε ότ’ είναι αυτός και θ’ αρχίσετε· «Τ’ είναι αυτά οπού θα γένουν προσταφαίρεσες του Συντάματος; Εδώ θα λυώσουμεν όλοι μ’ εκείνους οπού ’νεργούνε αυτά! Έχομεν τόσους ανθρώπους και θα λυώσουμεν όλοι! Και θα βάλωμεν φωτιά να γένη η Αθήνα γης Μαδιάμ». Και να με φωνάξετε κ’ εμένα και μ’ αγανάχτηση, τους είπα, να μου ειπήτε· «Κ’ εσύ συνφώνησες κ’ έγινες ένα μ’ αυτούς – κ’ εσύ θα προκόψης κι’ αυτείνοι οπού θέλουν να κάμουν αυτά!» Έστειλα και ήρθε ο Λάμπρο Νάκος, ότ’ είναι πολύ αγαπημένος του Βασιλέα και τον συβουλεύει πάντοτες και του λέγει και χαμπέρια. Ήρθε κι’ ακούγει αυτά και τρόμαξε. Του λέγω· «Σύρε ’πες της Μεγαλειότης του ότ’ ήρθες να πιούμεν τον καφφέ και ήμαστε οι δυο μας και τι έλεγαν οι πληρεξούσιοι· και τι μου είπαν κ’ εμένα». Και του είπα να πάγη και ’σ άλλες μεριές να διαδώση αυτό, ότ’ είμαστε χαμένοι· και να μιλήσουν κι’ αυτείνοι του Βασιλέα. Αφού πήγε και του τα είπε όλα του Βασιλέγα (και συχρόνως του μίλησαν και οι άλλοι), του λέγει ο Βασιλέας του Νάκου· «Σύρε να ειπής του Μακρυγιάννη –όμως αυτά οπού θα σου ειπώ πρώτα να τα ξέρη ο Θεός κ’ ύστερα εσύ κ’ εγώ κι’ ο Μακρυγιάννης, όχι άλλος· να είναι μυστικόν – να του ειπής να μην αλλάξη γνώμη και να βαστήση την ησυχία εις την πρωτεύουσα και εις την Συνέλεψη – κι’ απαρατιώμαι απ’ ούλα· δεν θα γένη ούτε τρίχα προσταφαίρεση». Τότε βαστάξαμεν την ησυχίαν όλ’ οι τίμιοι άνθρωποι και μέσα εις την Συνέλεψη κι’ έξω εις την πολιτεία. Κι’ όλοι οι πληρεξούσιοι συναχτήκαμεν και κάμαμεν μίαν μυστική συνεδρίαση και φιλονικήσαμεν πολλά. Ήρθε η Μεγαλειότης του εις την Συνέλεψη με μεγάλην παράταξιν και παραδέχτη όλα του Συντάματος κ’ υπόγραψε.1 Σαν έπεσα εις την οργή και των ξένων και των μεγάλων πολιτικών μας συντρόφων των Πρέσβεων, ότι δεν ήμουν σύνφωνος με της όρεξές τους και φατρίες τους, ενέργησαν όλοι να μη με κάμη κ’ εμένα ο Βασιλέας υποστράτηγον· αλλά ο Βασιλέας επίμενε κ’ είπε ότ’· «Είναι άδικο αυτό και δεν τον αδικώ». Και μ’ έκαμεν. Μαθαίνοντας εγώ την διάθεσίν τους, είπα ότι δεν θέλω προβιβασμό· και στανικώς του υπουργού – μ’ έβγιασε κ’ έφκειασα τα χαραχτηριστικά του υποστράτηγου. Πήγα και παρουσιάστηκα εις τον Βασιλέα και μου είπε ότι θα μ’ έκανε και ’πασπιστή του, όμως διά της πληγές του σώματός μου, οπού είμαι πάντοτες αστενής, να μην πάθω εις την ’πηρεσία, δι’ αυτό μ’ αφίνει. Τον ευκαρίστησα κ’ έφυγα.\n1. Θυμηθήτε το χρυσό πουλί οπού ’πιασα· οπού ’ταν νυστασμένο εις τον πλάτανο και το ’πιασα κι’ αφού είδα τα παιδιά το ’κρυψα εις την τζέπη μου. Και γλύτωσε από αυτόν τον κίντυνο το πουλί (ο Βασιλέας). Και διάλυσε την Συνέλεψη. Κ’ έδωσε τον Μεγαλόσταυρον του γέρο Πανούτζου. Έκαμε και τον Καλλέργη ’πασπιστή του κ’ υποστράτηγο.


2 εύκολα τρικ για να κάνετε τον ανεμιστήρα σας να λειτουργεί σαν κλιματιστικό... ~ ΚΟΛΑΚΑΣ\n2 εύκολα τρικ για να κάνετε τον ανεμιστήρα σας να λειτουργεί σαν κλιματιστικό...\nΔείτε παρακάτω 2 εύκολα τρικ που μπορούν να «βοηθήσουν» τον ανεμιστήρα σας να λειτουργήσει πολύ αποτελεσματικά. Ακολουθώντας τα θα μπορείτε να κλείσετε για λίγες ώρες το κλιματιστικό που καίει, συνήθως, περισσότερο ρεύμα.\nΓια να δροσιστεί το δωμάτιό σας δεν αρκεί να πατήσετε απλά το κουμπί του ανεμιστήρα, ώστε αυτός να ξεκινήσει να λειτουργεί. Έχει μεγάλη σημασία σε ποιο σημείο του δωματίου θα τοποθετήσετε τον ανεμιστήρα σας, μια πληροφορία που ο περισσότερος κόσμος αγνοεί.\nΑν βέβαια η εξωτερική θερμοκρασία είναι πολύ υψηλή μπορεί αυτό το τρικ να μην δημιουργήσει τεράστια διαφορά στη θερμοκρασία του δωματίου σας. Γι'αυτό δοκιμάστε το καλύτερα τις ώρες που ο ήλιος έχει πέσει ή πριν το μεσημέρι.\nΠροσοχή: Μην βάζετε τον ανεμιστήρα μπροστά από παράθυρο με τα πτερύγια προς το εσωτερικό του δωματίου, γιατί έτσι το δωμάτιο δεν δροσίζεται αρκετά και ο ανεμιστήρας χάνει μεγάλο μέρος της αποδοτικότητάς του.\nΑν η διάταξη του δωματίου σας δεν βοηθάει, ώστε να εφαρμόσετε το προηγούμενο τρικ, τότε απλά πάρτε ένα μεταλλικό μπολ (το μέταλλο διατηρεί πιο πολλή ώρα τη χαμηλή θερμοκρασία του πάγου) και γεμίστε το με παγάκια. Τοποθετήστε το μπολ μπροστά από τον ανεμιστήρα ώστε αυτός να «φυσάει» τον αέρα πάνω στα παγάκια. Αν χρειαστεί τοποθετήστε κάποια πετσέτα ή ένα περιοδικό κάτω από το μπολ ώστε να του δώσετε κλίση και να είναι πιο άμεση η επαφή με τον ανεμιστήρα. Με αυτόν τον τρόπο όλο το δωμάτιο θα δροσιστεί πολύ καλύτερα.\nPosted on 8:56:00 μ.μ. by D. Papadopoulos


ΠΡΟΚΗΡΥΞΗ ΣΥΝΟΠΤΙΚΟΥ ΔΙΑΓΩΝΙΣΜΟΥ | Δήμος Ιάσμου | www.iasmos.gr\nΚαλωσήρθατε στον ιστότοπο του Δήμου Ιάσμου. Σήμερα είναι Τετάρτη 17 Ιουλίου 2019 και η ώρα είναι 06:56\nΑριθ. Πρωτ.: 4440\nΤαχ.Δ/νση : Εθνικής Αμύνης 4, Ίασμος\nΠληροφορίες: Χρ. Μπαλγκουρανίδης\nΤηλ : 25343 – 50103\nFax : 25343 – 50109\n« Προμήθεια υλικών συντήρησης επισκευής και επέκτασης δικτύων ύδρευσης-άρδευσης Δήμου Ιάσμου»\nΠροκηρύσσει συνοπτικό διαγωνισμό με σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή στο σύνολο των ειδών) για την ανάδειξη προμηθευτή της προμήθειας με τίτλο «Προμήθεια υλικών συντήρησης επισκευής και επέκτασης δικτύων ύδρευσης-άρδευσης Δήμου Ιάσμου» εκτιμώμενης αξίας 44.355,36 ευρώ χωρίς Φ.Π.Α. 24% (Φ.Π.Α. ίσο με 10.645,29€).\nΑναθέτουσα αρχή: Δήμος Ιάσμου, Οδός: Εθνικής Αμύνης 4, Ταχ. Κώδ.: 69200, Τηλ.: 2534350103, Fax: 2534350109, E-mail: balgkouranidis@iasmos.gr, Ιστοσελίδα: www.iasmos.gr\n2) Κωδικός CPV: [44115210-4] – Υλικά υδραυλικών εγκαταστάσεων,\nCPV: [ 44161200-8] – Σωλήνες ύδρευσης\n3) Κωδικός NUTS κύριου τόπου παράδοσης/εκτέλεσης της προμήθειας: GR113\n4) Πρόσβαση στα έγγραφα: Άμεση και δωρεάν πρόσβαση στα έγγραφα της σύμβασης στην ηλεκτρονική διεύθυνση του Δήμου www.iasmos.gr\n5) Περιγραφή της Δημόσιας σύμβασης: Προμήθεια υλικών συντήρησης επισκευής επέκτασης δικτύων ύδρευσης-άρδευσης Δήμου Ιάσμου. Η κατακύρωση θα γίνει αποκλειστικά βάσει τιμής, εφόσον καλύπτονται οι τεχνικές προδιαγραφές των ειδών βάσει της 7/2017 μελέτης.\n6) Δικαιούμενοι συμμετοχής: Οι συμμετέχοντες θα πρέπει να ασκούν εμπορικό ή βιομηχανικό επάγγελμα, σχετικό με την προκηρυχθείσα προμήθεια, ώστε να παρέχουν τις\nεγγυήσεις για την ακριβή εκπλήρωση των αναλαμβανόμενων υποχρεώσεων, διαφορετικά αποκλείονται.\n7) Υποβολή προσφορών: Οι προσφορές κατατίθενται αυτοπροσώπως ή μέσω εξουσιοδοτημένου εκπροσώπου τους έως και την καταληκτική ημερομηνία και ώρα του Διαγωνισμού. Οι προσφορές δύναται να αποσταλούν με ευθύνη του προσφέροντος με ευθύνη του προσφέροντος και ταχυδρομικά ή και με οποιοδήποτε άλλο τρόπο, μέχρι την προηγουμένη του διαγωνισμού εργάσιμη ημέρα, στη διεύθυνση του Δημαρχειακού καταστήματος. Επιτρέπεται η υποβολή προσφοράς για το σύνολο της προμήθειας.\n8) Ο διαγωνισμός θα διεξαχθεί στις 07/06/2017 ημέρα Τετάρτη ενώπιον της Αρμόδιας Επιτροπής διενέργειας και αξιολόγησης του διαγωνισμού στο Δημοτικό κατάστημα με καταληκτική ώρα υποβολής των προσφορών την 10:00 π.μ.\n9) Χρόνος ισχύος προσφορών: Το χρονικό διάστημα δέσμευσης είναι έξι (6) μήνες από την ημερομηνία του διαγωνισμού.\n10) Χρηματοδότηση: Η δαπάνη θα βαρύνει τον Κ.Α. 25-6662.001, του προϋπολογισμού του έτους 2017 του Δήμου Ιάσμου.\n11) Εγγυήσεις: Σύμφωνα με τις διατάξεις της περίπτωσης α΄ της παρ. 1 του άρθρου 72 του Ν. 4412/2016, η εγγύηση συμμετοχής σε συνοπτικό διαγωνισμό δεν απαιτείται. Η εγγύηση καλής εκτέλεσης ορίζεται σε ποσοστό πέντε τοις εκατό (5%) επί της αξίας της σύμβασης, εκτός Φ.Π.Α. και κατατίθεται πριν ή κατά την υπογραφή της σύμβασης.\n12) Δημοσιεύσεις: Το συνολικό κείμενο της Διακήρυξης αναρτάται στο ΚΗΜΔΗΣ (www.promitheus.gov.gr) και στο portal του Δήμου Ιάσμου www.iasmos.gr.\nΔΙΑΚΗΡΥΞΗ 722.96 KB\nΠΕΡΙΛΗΨΗ ΔΙΑΚΗΡΥΞΗΣ 214.79 KB\nΤΕΥΔ 220 KB


Το Καλαί “μετακόμισε” στο Παρίσι! Απίστευτες εικόνες από τη γαλλική πρωτεύουσα ~ Αnalysts for Change\nΤο Καλαί “μετακόμισε” στο Παρίσι! Απίστευτες εικόνες από τη γαλλική πρωτεύουσα\nΣτην Ελλάδα ασκήθηκε κριτική από το εξωτερικό και στο εσωτερικό υπήρξε έντονη κομματική διαμάχη για το προσφυγικό. Οι Ένοπλες Δυνάμεις της χώρας κλήθηκαν να διαχειριστούν το πρόβλημα.Και τα κατάφεραν ΠΕΡΙΦΗΜΑ!\nΌσοι έχουν ακόμη αμφιβολίες ας δουν το συμβαίνει στη Γαλλία,όπου αποφάσισαν να διαλύσουν τη δική τους Ειδομένη,στο Καλαί.\nΣύμφωνα με το ΑΠΕ ο αριθμός των προσφύγων και μεταναστών που κοιμούνται στους δρόμους του Παρισιού έχει αυξηθεί τουλάχιστον κατά ένα τρίτο από τις αρχές της εβδομάδας όταν ξεκίνησε η επιχείρηση εκκένωσης της παραγκούπολης της «Ζούγκλας» του Καλαί, επισήμαναν σήμερα αξιωματούχοι.


ΑΛΗΘΕΙΑ: Η εθελοντική αιμοδοσία της Δημοτικής Χορωδίας Λιτοχώρου.\nΑπό την εθελοντική προσέλευση των αιμοδοτών συγκεντρώθηκε ικανοποιητικός αριθμός φιαλών αίματος, εμπλουτίζοντας έτσι το απόθεμα της Τράπεζας Αίματος.\nΤο Διοικητικό Συμβούλιο της Χορωδίας ευχαριστεί όλους τους αιμοδότες που προσήλθαν και διαθέτοντας λίγο από τον χρόνο τους, ενίσχυσαν την Τράπεζα Αίματος, προσφέροντας βοήθεια στους συνανθρώπους μας. Ευχαριστεί επίσης το εξαιρετικό προσωπικό (Ιατρό, νοσηλεύτριες και βοηθό) της Αιμοδοσίας του Γεν. Νοσοκομείου Κατερίνης, για την άριστη συνεργασία με τη Δημοτική Χορωδία, καθώς και τους ιερείς και επιτρόπους του Ιερού Ναού Αγίου Νικολάου Λιτοχώρου που, με τη διάθεση της αίθουσας του Ιερού Ναού για την πραγματοποίηση της εθελοντικής εξόρμησης, συνέβαλαν στην πραγματοποίηση μίας ακόμη αιμοδοσίας.\nΗ Χορωδία μας συνεχίζει αδιάλειπτα το κοινωνικό της έργο και διοργανώνει τακτικές Εθελοντικές Αιμοδοσίες ανά τετράμηνο. Η επόμενη θα πραγματοποιηθεί στις αρχές Φεβρουαρίου 2020 (η ακριβής ημερομηνία θα ανακοινωθεί εγκαίρως από τη χορωδία μας).


Οδηγίες για τη σωστή μελέτη των Μαθηματικών - tsolias.net - Τελευταίες ειδήσεις - viral news\nHome / e-didaskalia / Greek Viral News / Οδηγίες για τη σωστή μελέτη των Μαθηματικών\nΟδηγίες για τη σωστή μελέτη των Μαθηματικών\nΚυριακή, Απριλίου 22, 2018 e-didaskalia, Greek Viral News\nΤο πρόβλημα με τα μαθηματικά είναι ότι εύκολα ο μαθητής μπορεί να πεισθεί ότι αποτελούν δύσκολο αντικείμενο μελέτης , με αποτέλεσμα να υποχωρεί σε κάθε εμπόδιο που εμφανίζεται και ως εκ τούτου λόγω της αλυσιδωτής λειτουργίας των μαθηματικών, να μην μπορεί να προχωρήσει . Μόνο η συνεχής και εντατική προσπάθεια του κάθε μαθητή αλλά και η σωστή αντιμετώπιση των προβλημάτων και των δυσκολιών, που τυχόν θα προκύψουν, θα του δώσουν την ευκαιρία να απολαύσει το μάθημα και να αποφύγει κάθε στοιχείο μαθηματικοφοβίας . Η λίστα που ακολουθεί περιέχει βασικές οδηγίες για τον τρόπο με τον οποίο πρέπει να αντιμετωπίζει ένας μαθητής τα μαθηματικά, αλλά και κανόνες που πρέπει να ακολουθήσει, ώστε να μελετά σωστά και εποικοδομητικά στον ελεύθερο του χρόνο. Συμβουλές που μπορούν να εφαρμοσθούν βέβαια και στα υπόλοιπα μαθήματα .\n1) Απόλυτη συγκέντρωση την ώρα του μαθήματος . Να ακούς προσεχτικά το καθηγητή σου και να μην αφαιρείσαι.\n2) Όποτε ο καθηγητής αναφέρει κάτι πολύ σημαντικό και πρέπει να το θυμάσαι, να το σημειώνεις στο τετράδιο σου αμέσως και να το κατανοείς την ίδια στιγμή,\n3) Μη διστάζεις να ρωτάς . Δεν υπάρχει καθηγητής που θα αρνηθεί να σου λύσει τις απορίες σου.\n‘’ Αυτός που κάνει απορίες φαίνεται χαζός για μια στιγμή , αυτός που δεν κάνει θα μείνει χαζός για πάντα ΄΄\n4) Να ακούς τις απορίες των συμμαθητών σου που γίνονται στην τάξη. Η απάντηση που θα ακολουθήσει από τον καθηγητή θα απαντήσει και σε δικά σου ερωτήματα ή θα ενισχύσει τις γνώσεις σου.\n5) Να ακούς τους άριστους μαθητές . Μη διστάζεις να τους ρωτάς και να τους συμβουλεύεσαι. Να θυμάσαι όμως ότι και αυτοί κάνουν λάθη.\n6) Πρέπει να βλέπεις τα λάθη που έχεις κάνει σε διαγώνισμα ή εργασία την οποία έχει διορθώσει ο καθηγητής σου. Εάν δεν έχεις καταλάβει το λάθος σου να ρωτήσεις . Να είσαι βέβαιος ότι έχεις καταλάβει και ότι έχεις διορθώσεις τα λάθη σου, ώστε να μην τα επαναλάβεις την επόμενη φορά.\n7) Πρέπει να γίνονται συνεχείς επαναλήψεις . ΄΄Η επανάληψη είναι η μητέρα της μάθησης ΄΄ . Αυτό είναι το μυστικό ουσιαστικής κατανόησης των μαθηματικών. Μην περιμένεις μέχρι την ημέρα που προηγείται του διαγωνίσματος ή της εξέτασης. Δε θα πετύχεις .\n8) Η επανάληψη θα ξεκινά πάντοτε από την αρχή του κεφαλαίου. Έτσι ο μαθητής είναι σε θέση να συνδέσει όλες τις έννοιες που διδάσκεται και να τις κατανοήσει καλύτερα. Η λειτουργία των μαθηματικών είναι αλυσιδωτή.\n9) Αφιέρωσε καθημερινά 15-20 λεπτά στα μαθηματικά , για να διαβάσεις τη θεωρία πρώτα και μετά να λύσεις τις ασκήσεις σου . Θα δεις ότι θα βελτιώσεις σημαντικά την επίδοση σου.\n10) Χρησιμοποίησε τη μέρα πριν από το διαγώνισμα μόνο για επανάληψη. Μην αφήσεις τίποτα για να το μάθεις εκείνη τη μέρα. Ποτέ δε διαβάζουμε την ημέρα του διαγωνίσματος στο σχολείο ή στα διαλείμματα.\nΕίναι καλό να λάβει ο κάθε μαθητής υπόψη τις πιο πάνω οδηγίες για να μπορέσει να εκπληρώσει τους στόχους του όχι μόνο στα μαθηματικά αλλά και γενικότερα στο σχολείο. Ας έχουμε στο μυαλό λοιπόν, ότι η μάθηση , η μελέτη και το σχολείο μπορούν να γίνουν απόλαυση. Στο χέρι σας είναι να το πετύχετε.


Online metafrash gallika polwnika\nΤο έγγραφο, το οποίο συνήθως περιλαμβάνει έναν ειδικό περιεχόμενο, είναι συχνά ακατανόητη για τις γυναίκες βαθμωτό πάρα πολύ σε μια συγκεκριμένη περιοχή. Για να γίνει έτσι ώστε τα πλάσματα ήταν εξαιρετικά εύκολη, και για τους τουρίστες, θα χρειαστείτε ένα ειδικό μετάφραση.\nΩστόσο, λαμβάνοντας υπόψη το γεγονός ότι κάθε είδος διαφήμισης κατασκευής ήδη λειτουργεί, το τεχνικό περιεχόμενο τοποθετείται ολοένα και περισσότερο στο Διαδίκτυο. Οι περισσότερες φορές σώζονται σε ένα σφιχτό, απρόσωπο σχολείο, το οποίο επηρεάζει ότι δεν πηγαίνουν στα πιο δημοφιλή κείμενα που μπορούν να διαβαστούν στο διαδίκτυο.\nΕιδικά όταν είναι απαραίτητο να πραγματοποιηθεί η μετάφραση, αξίζει να ανατεθεί μια τέτοια δραστηριότητα μόνο σε ένα γραφείο που συμπληρώνεται μόνο με αυτό το είδος μετάφρασης. Ο τεχνικός μεταφραστής της αγγλικής γλώσσας στην πρωτεύουσα είναι επομένως ένα εξαιρετικά επιθυμητό άτομο λόγω της ικανότητας του. Ένας τέτοιος εμπειρογνώμονας όχι μόνο μιλάει αγγλικά τέλεια στην ομιλία, αλλά έχει επίσης γνώσεις που συνδέονται με την πραγματική βιομηχανία.\nΈχοντας ένα τέτοιο γραφείο, μπορείτε να έχετε μια σχολαστική προσέγγιση στο υλικό που παρουσιάζεται. Επιπλέον, ο μεταφραστής θα βεβαιωθεί ότι το μεταφρασμένο κείμενο διαβάζει πολλά, δηλαδή αν δεν ήταν βαρετό, και ότι περιέχει όλες τις λεπτομερείς πληροφορίες που περιέχονται στο πρωτότυπο.\nΠροτού επιλέξετε έναν μεταφραστή, αξίζει τον έλεγχο του είδους των εγγράφων που έχει μεταφράσει μέχρι στιγμής. Αυτό ισχύει ιδιαίτερα όταν αναλύεται η δυνατότητα μετάφρασης ενός ατόμου που δεν εργάζεται για το γραφείο. Και τα περισσότερα οφέλη στην παρούσα περίπτωση μπορούν να χρησιμοποιηθούν από μια επαγγελματική εταιρεία που απασχολεί πολλούς μεταφραστές. Πρώτα απ 'όλα, χρησιμοποιώντας την εγγύηση των υψηλότερων κατηγοριών ή επιστροφής, η οποία είναι συνήθως αρκετό να γνωρίζουμε ότι αποσύρεται για να εκτελέσει με τους επαγγελματίες.\nEnergh zwh org\nOikonomiko elegxo ths etaireias\nOikiakos fwtismos led 12v


Σε κατάσταση... αναμονής στην Γ' Εθνική - Νέα Κρήτη\nΣε κατάσταση... αναμονής στην Γ' Εθνική\nΗμερομηνία δημοσίευσης: 15/11/2016, 15:46\nΤελευταία ενημέρωση: 15/11/2016, 15:48\nΜια νέα εβδομάδα ξεκίνησε και στις ομάδες της Γ' Εθνικής ουδείς μπορεί να πει με βεβαιότητα πότε θα επιστρέψουν σε αγωνιστική δράση. Έτσι είναι υποχρεωμένες να βρίσκονται σε κατάσταση αναμονής, συνεχίζοντας παράλληλα τις προπονήσεις και τα φιλικά παιχνίδια.\nΟ Εργοτέλης σίγουρα δείχνει σε εξαιρετική κατάσταση, τόσο αγωνιστικά, όσο και ψυχολογικά. Το σπουδαίο «διπλό» στην έδρα του Ηλυσιακού στο τελευταίο ματς πρωταθλήματος αλλά και η νίκη γοήτρου στο φιλικό ματς με τον ΟΦΗ στο ΒΑΚ, έχουν φέρει πολλά χαμόγελα στους «κιτρινόμαυρους». Άλλωστε μετά την κρίση που πέρασε η ομάδα και την αλλαγή προπονητή, όλοι ήθελαν να γίνει ένα νέο δυναμικό ξεκίνημα και αυτό αποδείχτηκε σε απόλυτο βαθμό. Αυτό που χρειάζεται τώρα είναι το καλό πρόσωπο που δείχνει ο Εργοτέλης να συνεχιστεί και στα επόμενα επίσημα παιχνίδια της ομάδας και άμεσα να επιστρέψει στην πρώτη θέση του βαθμολογικού πίνακα, ώστε να αποκτήσει ξανά θέση οδηγού στην μάχη του τίτλου.\nΣτον ΠΟΑ μετά την ήττα από την Τριγλία Ραφήνας, η διακοπή έκανε μάλλον καλό καθώς όταν επιστρέψουν στην αγωνιστική δράση, στη διάθεση του Βασίλη Κρασανάκη θα βρίσκεται και ο Μανόλης Ρουμπάκης, που ταλαιπωρήθηκε από τραυματισμό το προηγούμενο διάστημα. Ο "Ρούμπι" αγωνίστηκε μάλιστα και χθες στο οικογενειακό δίτερμα που έγινε στο Ατσαλένιο με τον Κεραυνό, ενώ αύριο οι "πράσινοι" θα πάνε στο ΒΑΚ για να δώσουν φιλικό με τον ΟΦΗ, αναπληρώνοντας το αγωνιστικό κενό.\nΟ Ερμής Ζωνιανών είχε ούτως ή άλλως ρεπό το περασμένο σαββατοκύριακο και προγραμματιζόταν να δοθούν οι απαραίτητες ανάσες στην ομάδα. Άλλωστε πίεση δεν υπάρχει, αφού η παραμονή της ομάδας στην κορυφή έχει φέρει καλή ψυχολογία και χαμόγελα στην ομάδα του Ρεθύμνου. Είναι πολύ πιθανό πάντως τις επόμενες ημέρες γίνει και κάποιο φιλικό παιχνίδι, ωστόσο ο Γιώργος Πετράκης δεν μπορεί να έχει στη διάθεσή του τον Σεχολάρι, που αντιμετωπίζει πρόβλημα στους προσαγωγούς.\nΌσον αφορά το ΙΝΚΑ Χανίων, η νίκη στην τελευταία αγωνιστική με την Κηφισιά ήταν «βάλσαμο», καθώς ουσιαστικά αγνοούσαν από την πρεμιέρα το νικηφόρο αποτέλεσμα, ενώ η διακοπή αναπληρώθηκε με φιλικό παιχνίδι κόντρα στον Κισσαμικό, με την ομάδα της Κισσάμου να επικρατεί με 3-2.


Βαθύ κράτος! (26/3/2015) | Σχόλια του Νότη Μαυρουδή\n← Μαύρα κοράκια στο Πολυτεχνείο! (11/3/2015)\nΟ υπουργός μιας άυλης πραγματικότητας… (5/4/2015) →\nμιλιταριστική της εκδήλωση. Κανείς δεν τόλμησε να τα αγγίξει, αφού πολιτεία και Εκκλησία όχι μόνο παραμένουν ακόμα άρρηκτα δεμένες, αλλά και τα εντάξανε στις ιερές υποχρεώσεις τού Έθνους. Ακριβώς σ’ αυτό το σημείο ο προεκλογικός ΣΥΡΙΖΑ διεκήρυττε, και σωστά, διάφορα περί ακύρωσης των στρατιωτικών παρελάσεων, υποστηρίζοντας τομές και ανατροπές στην διοργάνωση των εθνικών εορτών… Αντ’ αυτών, ήμασταν στο ίδιο έργο θεατές! Ίσως η βροχή της 25ης να έσωσε την παράσταση από τον ολοκληρωτικό διασυρμό, αφού διέκοψε τη φανφάρα νωρίς-νωρίς. Πάντως, για άλλη μια φορά, χάθηκε η ευκαιρία τής ιστορικής μνήμης να εκδηλωθεί με άλλους τρόπους, κυρίως με τον εκπαιδευτικό κόσμο να κινητοποιείται με δημόσιες συζητήσεις, αφιερώματα, ομιλίες, μέσα σε δημόσιες αίθουσες, σε Σχολεία, σε Πανεπιστήμια και όπου αλλού θα μπορούσαν να γίνουν τέτοιου είδους γιορτές μνήμης. Η επίδειξη των στρατιωτικών σωμάτων και των όπλων, τα αεροπλάνα και αυτό το ετήσιο εθνικό ρεζίλεμα, δεν το εμπόδισε κανείς αριστερός πολιτικός που λίγο καιρό πριν εξέφραζε την αντίθεσή του, απευθυνόμενος και προς το κεντροαριστερό ακροατήριο που περίμενε αυτή την αλλαγή. Έτσι, η αφαίρεση των… απεχθών κιγκλιδωμάτων έμελλε να είναι η μοναδική ριζική αλλαγή στο θέμα τής παρέλασης.\n3 Responses to Βαθύ κράτος! (26/3/2015)\nΜαρτίου 27, 2015 στο 4:13 πμ\nΚατά πως φαίνεται τα καρεκλάκια της εξουσίας βγάζουν στην επιφάνεια όλα τα κακά κρυμμένα. Η ιδεολογία πάει περίπατο άμα είναι να πάρεις τζάμπα «Μερσεντέ» ή να έχεις υπηρετικό προσωπικό να διατάζεις. Ωχ ωχ τα χάλια μας.\nΦίλε Νότη, πάλι χάσαμε. Πάλι μας κοροϊδεύουν μεσ’ τα μούτρα μας. Τουλάχιστον ας καταλάβουν οι διάφοροι ολιγόμυαλοι κυβερνώντες, οτι εκπροσωπούν το κράτος Ελλάδα και όχι το όποιο ηλίθιο μαγαζάκι τους κι όταν δεν έχουν να πουν κάτι σωστό, καλύτερα να το βουλώνουν. Πως πάει η παροιμία «Αργυρό το μίλα και χρυσό το σώπα»\nΜαρτίου 27, 2015 στο 5:15 μμ\nΑγαπητέ φίλε Γιωργή,\nΔεν έχω πρόθεση να ρίχνω λάδι στη φωτιά σε μια κυβέρνηση που κάνει τα πρώτα της βήματα στην εξουσία. Το Σχόλιό μου θα ήθελα να περιοριστεί σε μια… υπενθύμιση πάνω σε προεκλογική υπόσχεση περί του σημαντικού θέματος των παρελάσεων και των «γιορτών». Τόσες δεκαετίες (δυο φορές το χρόνο) βλέπαμε το καρακίτς να θριαμβεύει. Έλεος! Ποιος άλλος θα κάνει τη ρήξη σε ένα τέτοιο αισθητικό-πολιτικό θέμα, από τη σημερινή Κυβέρνηση της Αριστεράς; Η πρώτη ευκαιρία χάθηκε. Να περιμένουμε τη δεύτερη; Καλώς. Ας αφήσουμε το χρόνο να ωριμάσει το φρούτο. Αρκεί να προλάβουμε, γιατί αν χάσουμε και αυτή την ευκαιρία;…….\nΜαρτίου 27, 2015 στο 7:12 μμ\nπολυ θα ‘θελα να έχω την αισιοδοξία και την ανεκτικότητα σου αμά δεν δύναμαι. Η αίσθηση μου είναι «μας πουλήσανε και κάνουν και το μάγκα». Δυστυχώς δεν ελπίζω ούτε σ’ αυτούς πιά. Κρίμα ε;;


Limoges Handball 87 ζωντανά αποτελέσματα, πρόγραμμα και σκορ - Χάντμπολ - SofaScore\nLimoges Handball 87 ζωντανά αποτελέσματα, πρόγραμμα και σκορ - Χάντμπολ\nΔεν υπάρχουν πρόσφατα γεγονότα για την ομαδα Limoges Handball 87.\nΣχετικά με Limoges Handball 87\nLimoges Handball 87 ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμά και αποτελέσματα για όλες χάντμπολ τις διοργανώσεις που Limoges Handball 87 συμμετέχει. Limoges Handball 87 αγωνίζεται στον επομενο αγωνα στις 10. Apr 2020 εναντίον Saran Loiret Handball στο LNH Proligue.\nΟταν αρχίσει το παιχνίδι, θα μπορείτε να ακολουθήσετε Limoges Handball 87 αγώνα Saran Loiret Handball ζωντανά αποτελέσματα , και ζωντανή βαθμολογία. Limoges Handball 87 το προηγούμενο παιχνίδι ήταν ενάντια Pontault Combault στο LNH Proligue το οποίο έληξε με σκόρ - . Limoges Handball 87 Η καρτέλα των στοιχείων δείχνει τους τελευταίους 100 αγώνες χάντμπολ Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Limoges Handball 87 που θα λάβουν χώρα μελλοντικά.\nLimoges Handball 87 επίδοση & και γραφήματα κατάστασης στο SofaScore Χάντμπολ ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Limoges Handball 87 όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέριες του αγώνα διαθέτουμε link για να τον δείτε Limoges Handball 87 Saran Loiret Handball ζωντανή μεταδοση , προσφέρεται απο το bet365. Αν αυτος χάντμπολ ο αγώνας καλύπτετε απο το bet365 live τότε μπορείτε να το παρακολουθήσετε Limoges Handball 87 Saran Loiret Handball Στον υπολογιστή η στο κινητό - iPhone, iPad, Android η Windows phone. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore χάντμπολ ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Limoges Handball 87 live score τους αγώνες ζωντανά στο κινητό σας!


Lockdown: Κρίσιμο 15νθήμερο – Οι δείκτες που θα «ξεκλειδώσουν» το Πάσχα στο χωριό - Healthview\nLockdown: Κρίσιμο 15νθήμερο – Οι δείκτες που θα «ξεκλειδώσουν» το Πάσχα στο χωριό\nΝέα σταδιακή άρση των περιοριστικών μέτρων σχεδιάζει η κυβέρνηση ενόψει του Πάσχα. Στο σχέδιο προβλέπεται απελευθέρωση των διαπεριφερειακών μετακινήσεων, που θα επιτρέψουν την έξοδο των εκδρομέων από τους νομούς.\nΗ απόφαση ωστόσο θα ληφθεί από τους Λοιμωξιολόγους, οι οποίοι εφόσον τα επιδημιολογικά στοιχεία το επιτρέψουν, θα ανάψουν και το «πράσινο φως». Οι ειδικοί αξιολογούν τα στοιχεία, το ιικό φορτίο, τα ενεργά κρούσματα και τη σχέση εισαγωγών – εξιτηρίων, προκειμένου να αποφασίσουν.\nΑυτό που εξετάζουν είναι κατά πόσο το άνοιγμα του λιανεμπορίου και των λυκείων, επιβαρύνουν τους επιδημιολογιούς δείκτες. Αυτός είναι και ο λόγος που χαρακτηρίζουν κρίσιμο του 15νθήμερο που ήδη έχει ξεκινήσει.\nΣτην περίπτωση που οι δείκτες δείξουν υποχώρηση ή έστω σταθεροποίηση, κάτι που θα αποτυπωθεί και στα νοσοκομεία, τότε θα υπάρξουν νέα βήματα χαλάρωσης των μέτρων. Έτσι τη Μεγάλη Εβδομάδα, οι επιστήμονες θα αποφασίσουν το κατά πόσο είναι εφικτό να απελευθερωθούν πλήρως οι διαδημοτικές και διαπεριφερειακές μετακινήσεις.\nΕπιθυμία πάντως της κυβέρνησης είναι να απελευθερωθούν οι μετακινήσεις από νομό σε νομό, ώστε οι πολίτες να μπορέσουν να μεταβούν στα χωριά τους για το Πάσχα. Υπό την αίρεση φυσικά πως οι επιδημιολογικοί δείκτες το επιτρέπουν.\nΜάλιστα τα αρμόδια υπουργεία καταρτίζουν το σχέδιο σύμφωνα με το οποίο θα επιτραπούν οι διαπεριφερειακές μετακινήσεις. Ένα από τα μέτρα που εξετάζονται είναι η χρήση των self tests. Για παράδειγμα, στις πύλες εξόδου των νομών οι πολίτες θα πρέπει να επιδείξουν αρνητικό αποτέλεσμα. Οι οριστικές αποφάσεις αναμένεται να ληφθούν τη Μεγάλη Εβδομάδα.\nΤην επέκταση πάντως των self tests και σε άλους τομείς – πλην της εκπαίδευσης – ανακοίνωσε χθες ο πρωθυπουργός. Κατά την εισαγωγική του τοποθέτηση στην χθεσινή τηλεδιάσκεψη για τον κορονοϊό, ο Κυριάκος Μητσοτάκης προανήγγειλε επέκταση του μέτρου των υποχρεωτικών αυτοδιαγνωστικών ελέγχων, έως τέλος της εβδομάδας, σε λιανεμπόριο, μεταφορές, διανομείς φαγητού.\nΚορονοϊός: Στο «κόκκινο» εισαγωγές - διασωληνωμένοι και το Μοντέλο των self tests


Πατατοκεφτέδες με Σος Πιπεριάς Φλωρίνης, σαν της Κατίναςspirossoulis.com – the home issue Πατατοκεφτέδες με Σος Πιπεριάς Φλωρίνης, σαν της Κατίνας\nΑυτούς τους πατατοκεφτέδες πρέπει να τους δοκιμάσετε.\nΗ συνταγή είναι εύκολη.\nΗ Κατίνα ήταν ψηλή γυναίκα, αγέρωχη. Φορούσε πάντα διχτάκι στα μαλλιά της, ήταν αθυρόστομη και τσαμπουκαλού. Προσπαθώ να θυμηθώ τη φωνή της, τη μυρωδιά της, το γέλιο της μα είναι αδύνατον μετά από τόσα χρόνια που μας έχει αφήσει. Πάνω από 20 νομίζω.\nΑπό εκείνη θυμάμαι μόνο μια μυρωδιά, αυτή των πατατοκεφτέδων της. Ναξιώτισα και δεινή μαγείρισσα, η Κατίνα έφτιαχνε “τσι πατατοκεφτέδες” όπως τους έλεγε σε τεράστια ποσότητα. Δεν μπορούσε να κάνει αλλιώς, αφού μόνο τα χέρια δεν της δαγκώναμε όταν τους έβγαζε από το τηγάνι και τους ακούμπαγε στο χαρτί. Έτσι καυτούς-καυτούς τους τρώγαμε στην μεγάλη φωτεινή κουζίνα της με το ανοιχτοπράσινο μωσαϊκό που έβλεπε στην πίσω αυλή, ανυπομονώτας για την επόμενη τηγανιά.\nΤις προάλλες η κουζίνα μου μύρισε Κατίνα αμέσως μόλις οι πατατοκεφτέδες μου βγήκαν από το τηγάνι πλακουτσωτοί, χρυσαφένιοι και τραγανοί σαν τους δικούς της. Στην πρώτη μπουκιά το μυαλό μου πλυμμήρισε με την εικόνα της, την εικόνα της όμορφης γιαγιάς μου με τις εμπριμέ ρόμπες και τα διχτάκια στα απαλά της μαλλιά. Μου πήρε πολλά, πάρα πολλά χρόνια να καταφέρω να μοιραστώ μαζί σας αυτήν τη συνταγή, την δική μου μοντέρνα εκδοχή των πατατοκεφτέδων της Κατίνας, οι οποίοι με έναν μαγικό τρόπο μοιάζουν τόσο με τους δικούς της.\n2 κ.σ. μουστάρδα με πιπεριές φλωρίνης\n1 κ.γ. μουστάρδα με πιπεριές φλωρίνης\nΔιάβασε την εκτέλεση της συνταγής στο madameginger.com.\nΔιαβάστε την συνταγή για τους υπέροχους πατατοκεφτέδες του Άκη Πετρετζίκη.\nΝα γιατί πρέπει να έχετε πάντα λίγη οδοντόκρεμα στην κουζίνα.


Ανακοινώθηκαν από τον ΕΟΔΥ σήμερα, Παρασκευή 13 Μαΐου 4.388 νέα κρούσματα κορονοϊού στη χώρα μας.\nΑπό την αρχή της πανδημίας έχουν εξέλθει από τις ΜΕΘ 4.646 ασθενείς. Οι εισαγωγές3 νέων ασθενών COVID-19 στα νοσοκομεία της επικράτειας είναι 118 (ημερήσια μεταβολή -4.07%). Ο μέσος όρος εισαγωγών του επταημέρου είναι 116 ασθενείς.Η διάμεση ηλικία των κρουσμάτων είναι 36 έτη (εύρος 0.2 έως 112 έτη), ενώ η διάμεση ηλικία των θανόντων είναι 79 έτη (εύρος 0.2 έως 106 έτη).\nNext Post: Πάνος Βλάχος – Νεφέλη Φασούλη: «Συμπτώματα» | Νέο τραγούδι


A Day To Remember... 24/2 [SODOM] | Rockhard - Greece\nA Day To Remember... 24/2 [SODOM]\n24 Φεβρουαρίου, 2017 - 10:30\nΟΝΟΜΑ ALBUM: “ 'Til Death Do Us Unite” - SODOM\nΕΤΑΙΡΙΑ: GUN Records\nΦωνητικά/Mπάσο – Tom “Angelripper”\nΚιθάρα – Bernd "Bernemann" Kost\nΤύμπανα – Bobby Schottkowski\nΦεβρουάριος του 1997 και ο Tom Angelripper, μετά από σαρωτικές αλλαγές στο line up της μπάντας (για άλλη μία φορά), επανήλθε δισκογραφικά με την όγδοη κυκλοφορία του “Til Death Do Us Unite”. Ένας δίσκος που επηρεάστηκε μουσικά κατά πολύ από την αλλαγή της σύνθεσης, αλλά έμελλε να είναι η αρχή για την thrash επάνοδο των γερμανών. Από την μπάντα αποχώρησαν ο Strahli μετά από κάτι μπλεξίματα με την αστυνομία περί ναρκωτικών και ο Atomic Steif για προσωπικούς λόγους κάποιους μήνες αργότερα. Τις θέσεις τους πήραν οι Bernd “Bernemann” Kost στις κιθάρες και ο Bobby Schottkowski στα drums, όπου αποτέλεσαν το μακροβιότερο Line up της μπάντας για 13 χρόνια, μέχρι και την φυγή του Bobby Schottkowski το 2010.\nΟι SODOM πριν κυκλοφορήσουν τον δίσκο “'Til Death Do Us Unite”, διένυσαν μία περίοδο όπου οι πολλές και συνεχείς αλλαγές στην σύνθεση της μπάντας, επηρέασαν τον ήχο του συγκροτήματος και φάνηκε να χάνουν πρόσκαιρα τον μουσικό προσανατολισμό τους. Έτσι κατέληξαν να κυκλοφορήσουν δύο «μέτριους για SODOM» δίσκους, τον “Get What You Deserve” και τον “Masquerade In Blood” που δεν ενθουσίασαν ιδιαίτερα, καθώς διαδέχτηκαν τους εξαιρετικότατους “Better off dead” και “Tapping the Vein”. Σε αυτό έπαιξε ρόλο και η επιλογή του Tom ‘Angelripper’ να μην συνεργαστεί τότε με τον παραγωγό Harris Johns μετά από πολλά χρόνια. Όπως και να έχει, το προηγούμενο Line up δεν φαίνεται να μπορούσε να δώσει κάτι παραπάνω.\nΣτο “Til Death Do Us Unite”, φαίνεται να μπαίνει μία τάξη στο «στρατόπεδο» των SODOM. Ο Tom ‘Angelripper’ επανάφερε στην παραγωγή του δίσκου τον Harris Johns και με τα υπόλοιπα μέλη της μπάντας, όπου έδεσε σχετικά άμεσα, κυκλοφόρησαν ένα δίσκο που ήταν πολύ καλός και έθεσε τις βάσεις για την thrash επάνοδο τους.\nΜουσικά ο “Till Death Do Us Unite” είναι δίσκος που έχει μία ένταση από την αρχή μέχρι το τέλος και τα τραγούδια είναι κατά κανόνα επιθετικά με «πιασάρικα» thrashy riff όπως τα “Suicidal Justice”, “Sow the Seeds of Discord” και το “Hanging Judge”. Στα τραγούδια υπάρχουν αρκετά punk στοιχεία που δεν αλλοιώνουν τον ήχο και την ταυτότητα των SODOM και σε σημεία είναι εμφανείς οι επιρροές του Tom από τους Motorhead όπως στο “Master of Disguise”. Επίσης υπάρχουν πιο καθαρά punk τραγούδια σε ήχο και attitude όπως τα “Polytoximaniac” ή “Fuck The Police” που τα «χώνει» στην αστυνομία και τον τρόπο που καταχράται την «εξουσία» που της δίνει το κράτος, αλλά και πιο heavy mid-tempo συνθέσεις, όπως το ομώνυμο ή το “That’s What an Unknown Killer Diarized”. Ιδιαίτερα αγαπημένο είναι το “Frozen Screams” που είναι «οδοστρωτήρας» και θα μπορούσε κάλλιστα να βρίσκεται στον “Tapping The Vein”. Στα μείον είναι η ύπαρξη 3-4 τραγουδιών, ανάμεσα σε αυτά τα “Hey, hey, hey Rock N’ Roll Star” και η διασκευή στο “A Hazy Shade To Winter”, που τις θεωρώ μέτριες στιγμές του δίσκου και αν τις είχαν αποφύγει θα άφηνε καλύτερη γεύση το συνολικό άκουσμα του άλμπουμ. Βέβαια παρόλο που ο δίσκος έχει 15 τραγούδια η συνολική του διάρκεια δεν ξεπερνάει τα 50 λεπτά και δεν χαρακτηρίζεται «κουραστικός» για κανένα λόγο.\nΜπορεί να ακουστεί περίεργο, αλλά ενώ καθαρά μουσικά οι SODOM κυκλοφόρησαν πολύ καλύτερες δουλειές στα 90s ,θεωρώ ότι ο “Till Death Do Us Unite” είναι ίσως ο πιο κομβικός δίσκος τους στα 90s, για την ίδια την μπάντα αλλά και για το metal. Θεωρώ ότι η thrash επανεκκίνηση των SODOM, ξεκίνησε από αυτόν τον εδώ δίσκο και όχι από τον “Code Red”. Για τους SODOM φάνηκε ότι με αυτό το άλμπουμ, επαναπροσδιορίστηκαν και βρήκαν το μονοπάτι για να επανέλθουν σε υψηλότατου επιπέδου κυκλοφορίες και να διατηρηθούν ανάμεσα στις κορυφαίες μπάντες παίζοντας thrash μέχρι και σήμερα. Για το metal και τον ακραίο χώρο γενικότερα , να μην ξεχνάμε ότι τα τέλη 90s είναι μία χρονική περίοδος, που μουσικά το thrash είχε τελματώσει και όλοι οι μεγάλοι πρεσβευτές του ακραίου ήχου των 80s, είχαν ακολουθήσει πιο εμπορικά μονοπάτια μακριά από τον γνώριμο ήχο τους ή ήταν μακριά από τον καλό τους εαυτό με κυκλοφορίες που δεν ενθουσίασαν. Εκείνη την περίοδο που οι δισκογραφικές θεωρούσαν τελειωμένη υπόθεση αυτό το ιδίωμα (σε αυτό το επίπεδο) και πίεζαν τις μπάντες να κυκλοφορήσουν πιο «εύπεπτους» δίσκους, ο «θείος» Tom ήταν ο άνθρωπος που πήγε κόντρα στο trend της τότε εποχής και κυκλοφόρησε έναν δίσκο που «αναζωπύρωσε» το ενδιαφέρον των fans και κράτησε ψηλά την σημαία της thrash σκηνής, δείχνοντας το δρόμο και στους υπόλοιπους.\n- Για το “Fuck The Police” οι SODOM γυρίσαν ένα εξαιρετικό videoclip για την προώθηση του δίσκου.\n- To “A Hazy Shade of Winter” είναι τραγούδι που γράφτηκε από τον Paul Simon και Art Garfunkel το 1966. Προοριζόταν να συμπεριληφθεί στον τρίτο δίσκο της μπάντας SIMON & GARFUNKEL, “Parsley, Sage, Rosemary and Thyme” αλλά τελικά κυκλοφόρησε μόνο τους ως single την ίδια χρονιά. Τελικά συμπεριλήφθηκε στον επόμενο δίσκο που κυκλοφόρησε το 1968 με τον τίτλο “Bookends”.\n- Το εξώφυλλο του δίσκου ήταν μία προσπάθεια της μπάντας να περάσει ένα μήνυμα για τον κύκλο της ζωής/θανάτου. Παρόλα αυτά όπως δήλωσε και ο ίδιος ο Tom, δεν έγινε αντιληπτό από τους οπαδούς στο βαθμό που θα ήθελαν και αποφάσισαν να μην ξαναχρησιμοποιήσουν αντίστοιχη ιδέα για εξώφυλλο.\nSODOM: Ανακοίνωσαν νέο EP για το Νοέμβριο


Αρχική » Kayak - Καγιακ Izy Cruz 1+1 γιά 1 ενήλικο και 1 παιδί, 330cm x 86cm, izy kayaks (1+1 001)\nΕιδική αγγελία. Στην τιμή των 450 ευρώ περιλαμβάνονται και κάθισμα αλουμινίου, κουπί, μεταφορά έως την έδρα της μεταφορικής στην Αθήνα.\nΚαγιάκ Izy Cruz 1+1, για 1 ενήλικο και 1 παιδί.\nΔιαθέτει 1 συν άλλη 1 θέση μπροστά απο την κεντρική, όπου μπορεί να καθίσει ένα παιδί ή ένας ακόμη ενήλικος!\nTo καγιάκ αυτό γεφυρώνει την διαφορά ανάμεσα στα μονά καγιάκ των 2,7 - 3 μέτρων, και των διπλών των 3,7 - 4 μέτρων. Λόγω του μήκους των 3,3 μέτρων, μπορεί να χρησιμοποιηθεί και από βαρείς - πολύ βαρείς κωπηλάτες. Το πηδάλιο (std εξοπλισμός) βοηθάει στην κατευθυντικότητα σε δύσκολες συνθήκες και στο ψάρεμα. Με τη χρήση του ελαφρώς υπερυψωμένου αλουμινένιου καθίσματος (προαιρετικός εξοπλισμός), γίνεται ένα από τα πιό άνετα καγιάκ της αγοράς, ιδανικό για πολύωρες βόλτες και ολοήμερο ψάρεμα. Είναι η καλύτερη επιλογή για αυτούς που θέλουν ένα καγιάκ που να έχει πολύ μεγαλυτερη δυνατότητα φόρτωσης απο τα καγιάκ της κατηγορίας των 2,7 - 3μέτρων, και μικρότερες διαστάσεις και βάρος από τα μεγαλύτερα διπλά - 2+1 καγιάκ.\n2 χειρολαβές μεταφοράς.\nτάπες στις τρύπες αποστράγγισης.\nλάστιχο στερέωσης αντικειμένων στη πρύμνη.\n2 μεγάλους αποθηκευτικούς χώρους αποθήκευσης αντικειμένων.\nΠηδάλιο με ρυθμιζόμενα ποδωστήρια. Το πηδάλιο ανεβαίνει-κατεβαίνει από την θέση του κωπηλάτη.\n8 D-rings ανοξείδωτα στερεωμένα με ανοξείδωτες βίδες σε μπρούτζινα παξιμάδια (ενσωματωμένα στο καγιακ).\nΑναμονές γιά τοποθέτηση βάσης ηλεκτρικής εξωλέμβιας.\nΔιαστάσεις: 330cm x 86cm x 36cm, Βάρος 26kgr\nΆμεσα διαθέσιμο στα χρώματα: γαλάζιο-άσπρο-γαλάζιο, παραλλαγή, μπλέ-άσπρο mixed, κίτρινο-πράσινο mixed.\nΦορτίο στατικό : 230kg\nΦορτίο ωφέλιμο : 160kg\nTags: 1+1, SoT


Ρωσικά υποβρύχια με πυραύλους Cruise στην Κριμαία «σημαδεύουν» τους Τούρκους που ξεκίνησαν διακλαδική άσκηση στο Αιγαίο Πέλαγος - Έκτακτο Παράρτημα\nΡωσικά υποβρύχια με πυραύλους Cruise στην Κριμαία «σημαδεύουν» τους Τούρκους που ξεκίνησαν διακλαδική άσκηση στο Αιγαίο Πέλαγος\nΗ Μόσχα λαμβάνει σοβαρά υπόψη της την αναβαθμισμένη παρουσία των τουρκικών αεροσκαφών και μονάδων επιφανείας τόσο στην περιοχή της Μαύρης Θάλασσας όσο και στο Αιγαίο.\nΓια αυτό και έχει αποστείλει υποβρύχια με πυραύλους Cruise στην Κριμαία με σκοπό να τα «ενεργοποιήσει» όποτε αυτό απαιτηθεί.\nΗ ουκρανική στρατιωτική υπηρεσία πληροφοριών ανακοίνωσε επίσημα , δήλωσε ότι η Ρωσία «επικαιροποιεί», τις μονάδες επιφανείας και τα υποβρύχια του Στόλου της Μαύρης Θάλασσας στην Κριμαία, με άλλα τα οποία διαθέτουν τελευταίου τύπου πυραύλους cruise, αναφέρει ο ρωσικός τύπος.\nΑυτό αναφέρθηκε από εκπρόσωπο της Διεύθυνσης στρατιωτικών Πληροφοριών της Ουκρανίας Vadim Skibitskiy, σε δήλωση του στον ουκρανικό «Κανάλι 5», σύμφωνα με ρωσικό πρακτορείο ειδήσεων.\nΣύμφωνα με τον Skibitskay εκτός από τα υποβρύχια , μετακινήθηκαν και ρωσικά παράκτια συστήματα πυραύλων BASTION στην Κριμαία, καθώς και πολεμικά αεροσκάφη και πολεμικά πλοία .\nΣύμφωνα με τους Ουκρανούς αξιωματούχους, οι πύραυλοι των ρωσικών υποβρυχίων καλύπτουν το σύνολο της επικράτειας της Ουκρανίας ( πόσο μάλλον το Αιγαίο Πέλαγος).\nΥπενθυμίζουμε ότι σύμφωνα με δημοσιεύματα στον ελληνικό τύπο σήμερα όλως τυχαίως ξεκίναγε η διακλαδική τουρκική αποβατική άσκηση «Efes 2016», με την Άγκυρα να έχει δεσμεύσει μεγάλες περιοχές του κεντρικού Αιγαίου για τουλάχιστον ένα μήνα.\nΟι Τούρκοι με λίαν προκλητικό και πρωτοφανή τρόπο διεκδικούν ελληνικά νησιά και ειδικότερα τις Οινούσσες μετά και τα τελευταία ναυτικά επεισόδια.\nΗ άσκηση «Efes 2016» θα ολοκληρωθεί, με αποβατική και αεροκίνητη ενέργεια στoν κόλπο του Seferihisar, σε απόσταση 60 χλμ. από την νήσο Πασάς.\nΓια τον σκοπό αυτόν συμμετέχουν 8500 στρατιώτες με 50 μεταφορικά και επιθετικά ελικόπτερα, καταδεικνύοντας σαφώς τις προθέσεις μιας ενδεχόμενης αερο-αποβατικού τύπου επιχείρησης σε κάποιο «κεντρικό » ελληνικό νησί, με σκοπό την διενέργεια τετελεσμένων.\nΟι ελληνικές ένοπλες δυνάμεις είναι σε πλήρη επαγρύπνηση και επιφυλακή, ενώ το ΥΠΕΞ είναι προετοιμασμένο για ενδεχόμενο διπλωματικό επεισόδιο.\nΟι Ρώσοι , απο την άλλη πλευρά σύμφωνα με πηγές στην Μόσχα θέλουν να ελέγξουν πλήρως την δίοδο Μαύρη Θάλασσα –Αιγαίο Πέλαγος–συριακές ακτές –Αίγυπτος.\nΑυτός ο θαλάσσιος δρόμος αποτελεί κάτι παραπάνω από ζωτική δίοδο για τις ρωσικές ένοπλες δυνάμεις και συμφέροντα. Η παρουσία του νατοϊκού στόλου και του τουρκικού πολεμικού ναυτικού στο Αιγαίο με προκλητικό τρόπο έχει στόχο να «κόψει» στην μέση την δίοδο αυτή.\nΕκεί θα «πιάσουν» δουλειά οι ρωσικοί πύραυλοι Cruise για να αποκαταστήσουν την κατάσταση. Άλλωστε ο Ρώσος Πρόεδρος ομίλησε πριν μερικές ημέρες για εκπλήρωση του οράματος του Τσάρου Νικολάου, περί «ορθόδοξου άξονα» και πολέμου κατά των νέο-Οθωμανών.\nΚομβικό ρόλο σε όλα αυτά διαδραματίζει , σύμφωνα με το ρωσικό υπουργείο Άμυνας από το περασμένο καλοκαίρι, ο στόλος της Μαύρης Θάλασσας και ο αριθμός των υποβρυχίων στην Κριμαία .\nΈτσι, μετακινήθηκαν στην Σεβαστούπολη δύο υπερσύγχρονα υποβρύχια, το «Νοβοροσίσκ» και το «Rostov-on-Don» κλάσεως «Warszawianka», καθώς και το ντιζελοκίνητο υποβρύχιο Β-871 «Alrosa», το οποίο θα χρησιμοποιείται αποκλειστικά και μόνο στην περιοχή της Μαύρης Θάλασσας , μαζί με υπερσύγχρονες κορβέτες .\nΟ στόχος είναι προφανής τόσο προς την πλευρά την Ουκρανίας όσο και και προς το Αιγαίο Πέλαγος.


CORFU NEWSit: ΚΕΡΚΥΡΑ : ΣΥΝΕΛΗΦΘΗΣΑΝ ΟΙ ΔΙΑΡΡΗΚΤΕΣ ΤΗΣ ΔΕΥΑΚ\nΕξιχνιάστηκε υπόθεση διάρρηξης εξοπλισμού και άλλων μεταλλικών αντικειμένων από εγκατάσταση της Δημόσιας Επιχείρησης Ύδρευσης και Αποχέτευσης Κέρκυρας\nΑναλυτικότερα, συνελήφθησαν στις (26.03.2015) στο πλαίσιο επιχείρησης του Αστυνομικού Τμήματος Παλαιοκαστριτών, όπου πραγματοποίησε και την προανάκριση της υπόθεσης, σε συνεργασία με την Υποδιεύθυνση Ασφαλείας Κέρκυρας, τρείς ημεδαποί ηλικίας 51, 29 και 21 ετών.\nΣυγκεκριμένα, όπως προέκυψε από την αστυνομική έρευνα οι τρείς ημεδαποί, ταυτοποιήθηκαν ως οι δράστες της διάρρηξης στο οίκημα της Δημόσιας Επιχείρησης Ύδρευσης και Αποχέτευσης Κέρκυρας, στην περιοχή του Αγ. Αθανασίου, το πρωί της Τετάρτης 25.03.2015, κατά την οποία είχαν αφαιρέσει μεταλλικά αντικείμενα, εξοπλισμό, καλώδια και άλλα αντικείμενα.\nΓια τη συγκεκριμένη υπόθεση, σχηματίστηκε σε βάρος των τριών ημεδαπών δικογραφία κακουργηματικού χαρακτήρα, για διακεκριμένες κλοπές και φθορές, ενώ στην υπόθεση εμπλέκεται ένα ακόμα άτομο το οποίο αναζητείται.\nΣτο πλαίσιο διερεύνησης της υπόθεσης κατασχέθηκε ένα φορτηγό αυτοκίνητο με το οποίο διαπράχθηκε η διάρρηξη.\nΟι τρείς ημεδαποί οδηγήθηκαν στον κ. Εισαγγελέα Πρωτοδικών Κέρκυρας.\nΑναρτήθηκε από CORFU NEWSIT στις 7:39 π.μ.


"Η κυβέρνηση υποκύπτει στους συνδικαλιστές της ΑΔΕΔΥ" - Νέα Κρήτη\n"Η κυβέρνηση υποκύπτει στους συνδικαλιστές της ΑΔΕΔΥ"\nΗμερομηνία δημοσίευσης: 30/01/2015, 23:04\nΤελευταία ενημέρωση: 30/01/2015, 23:15\n«Η κυβέρνηση και προσωπικά ο υπουργός αναπληρωτής Διοικητικής Μεταρρύθμισης επιχειρούν μέσα σε ελάχιστες ημέρες να επιστρέψουν τη Δημόσια Διοίκηση σε άλλες εποχές», εποχές τονίζει ο κ. Μητσοτάκης.\n«Υποκύπτουν στο λαϊκισμό και στους συνδικαλιστές της ΑΔΕΔΥ, οι οποίοι εκπροσωπούν μόνο τους εαυτούς τους.\nΟι μάσκες έπεσαν. Να είναι σίγουροι ότι θα βρουν απέναντί τους τη σιωπηλή πλειοψηφία τόσο των έντιμων και εργατικών δημοσίων υπαλλήλων όσο και της κοινωνίας» καταλήγει.\n«Προκαλεί κατάπληξη η σκληρή κριτική του βουλευτή Κυριάκου Μητσοτάκη στον πρώην υπουργό Κυριάκο Μητσοτάκη!», δήλωσε η κ. Μαρίνα Χρυσοβελώνη, εκπρόσωπος των Ανεξάρτητων Ελλήνων με αφορμή την επικριτική ανακοίνωση του κ. Μητσοτάκη.\n«Είναι πράγματι ακατανόητη η σημερινή τραγελαφική καταγγελία του για την αναμφισβήτητα θετική δέσμευση της νέας κυβέρνησης να αλλάξει το σύστημα αξιολόγησης των δημοσίων υπαλλήλων. Ένα σύστημα που ο ίδιος ο κ. Μητσοτάκης είχε παραδεχθεί ότι ήταν προβληματικό και για αυτό το σκοπό μάλιστα κατέθεσε 5 μέρες πριν τις εκλογές πρόταση αντικατάστασης του… Οι Ανεξάρτητοι Έλληνες ζητούμε από τη Νέα Δημοκρατία να μην καταφεύγει στην εξωφρενική κριτική της κυβέρνησης εθνικού σκοπού, απλά και μόνο για να κάνει αντιπολίτευση», τονίζει η κ. Χρυσοβελώνη.


Πέμπτη 19 Απρίλη 2012 - αριθ. φύλλου: 11236\nΕΚΘΕΣΕΙΣ ΚΟΜΙΣΙΟΝ - ΔΝΤ ΓΙΑ ΤΗΝ ΕΛΛΑΔΑ\nΕχουν έτοιμο το νέο τσάκισμα μισθών και συμβάσεων αμέσως μετά τις εκλογές\nΜε πρόσχημα την «πρακτική» γενικεύουν δουλειά - σκλαβιά για τους νέους\nΑμεσα μέτρα προστασίας των ανέργων, των αυτοαπασχολούμενων και των μικρομεσαίων αγροτών και η προοπτική εξάλειψης της ανεργίας\nΠροεκλογικά θα παιχθεί θέατρο με το θέμα της ανεργίας. Τα άλλα κόμματα καλλιεργούν αυταπάτες ότι οι επενδύσεις προς όφελος της κερδοφορίας μειώνουν την ανεργία και ανεβάζουν μισθούς και συντάξεις. Το ΚΚΕ έχει ενιαία πρόταση αγώνα. Στο ένα σκέλος υποστηρίζει γενναία μέτρα προστασίας των ανέργων σε συνδυασμό με την ανάδειξη της επιτακτικής ανάγκης για μαζικές προσλήψεις σε τομείς που έχουν σχέση με την κοινωνική υποδομή, δημόσια έργα, την κάλυψη διαπιστωμένων κενών σε Υγεία, Παιδεία... Στο άλλο σκέλος δείχνει το δρόμο πάλης για την οριστική κατάργηση της ανεργίας στις συνθήκες της λαϊκής οικονομίας, με την κοινωνικοποίηση των μονοπωλίων, τον παραγωγικό συνεταιρισμό, τον πανεθνικό σχεδιασμό με εργατικό έλεγχο, έξω από την ΕΕ και με μονομερή διαγραφή του χρέους, όπου γίνεται δυνατή η αξιοποίηση όλων των αναπτυξιακών δυνατοτήτων της χώρας με σχεδιασμό της πλήρους απασχόλησης.\nΑΤΟΜΑ ΜΕ ΑΝΑΠΗΡΙΑ ΚΑΙ ΧΡΟΝΙΕΣ ΠΑΘΗΣΕΙΣ\nΑπόγνωση από τις δραματικές περικοπές\nΚαθημερινά έρχονται στην επιφάνεια οι απάνθρωπες συνέπειες της στάσης πληρωμών στην Υγεία, που έχουν κηρύξει οι κυβερνήσεις ΠΑΣΟΚ - ΝΔ και της επιχειρηματικότητας σε Υγεία - Φάρμακο. Τραγικές περιπτώσεις των πιο ανήμπορων ανθρώπων που αποκλείονται από την απαραίτητη θεραπεία τους.\nΟι προτάσεις του ΠΑΣΟΚ για την ανεργία που διατύπωσε προχτές ο Ευ. Βενιζέλος είναι κοροϊδία απέναντι στο 1.100.000 ανέργους, όπως υπολογίζονται επίσημα γιατί ο αριθμός τους είναι πολύ μεγαλύτερος. Το μεγάλο μέρος τους είναι νέοι και νέες, γυναίκες, αλλά και άνθρωποι στην κρίσιμη ηλικία 45-50 χρόνων. Είναι πρόκληση γιατί εξάγγειλε 6.500 νέες θέσεις εργασίας, τις οποίες έχει ξαναεξαγγείλει. Οι 1.500 νέες θέσεις εργασίας δεν θα είναι μόνιμες θέσεις αλλά προσωρινής απασχόλησης, μέσω των δήμων, της Εκκλησίας και των ΜΚΟ. Οι ΜΚΟ σήμερα είναι οι νέες μπλε και πράσινες κλαδικές, και οι εκβιασμοί, τα ρουσφέτια γίνονται μέσα από τις ΜΚΟ που έχουν αναλάβει με το αζημίωτο την ευθύνη προσλήψεων στα προγράμματα κοινωφελούς εργασίας και όχι μόνο, για 5 μήνες δουλειά και μισθούς πείνας. Φιλανθρωπία και η εξεύρεση προσωρινής εργασίας για επιχειρηματικές δραστηριότητες με μεγάλη κερδοφορία. Εξάγγειλε επίσης 5.000 θέσεις για το πρόγραμμα «Βοήθεια στο σπίτι». Αλλά τόσοι περίπου ήταν οι εργαζόμενοι και πριν, και μάλιστα απλήρωτοι σ' αυτό το πρόγραμμα. Τώρα θα είναι, όπως είπε, εξασφαλισμένη η πληρωμή τους και θα απευθύνονται σε περισσότερους ανθρώπους, 130.000 ηλικιωμένους. Αλλά θα μισθοδοτούνται από τις ασφαλιστικές εισφορές των εργαζομένων. Κι από τα ετοιμόρροπα ασφαλιστικά ταμεία στα οποία το κράτος δε δίνει φράγκο. Μίλησε επίσης για προγράμματα κατάρτισης και επανακατάρτισης. Στα πάνω από 10 χρόνια που τα εφαρμόζουν, γιατί η ανεργία αντί να μειώνεται αυξάνεται; Να γιατί λέμε ότι πρόκειται κυριολεκτικά για πρόκληση και κοροϊδία!\nΦακέλωμα των λαϊκών νοικοκυριών\nΠαγίδα επιχειρηματικότητας στην εκπαίδευση\nΤην Κυριακή σύσκεψη στο Μέταλλο\nΔεν ζουν με 4 μεροκάματα το μήνα\nΚΚΕ: Φιλολαϊκή λύση ο αποκλειστικά Κρατικός Φορέας Ενέργειας.